Palitra qəzetiİsmayıl Kazımov: “Dildə məcburiliyə köklənən qaydalar mütləq gözlənilməlidir”\nİsmayıl Kazımov: “Dildə məcburiliyə köklənən qaydalar mütləq gözlənilməlidir”\nTarix: 21.11.2018 | Saat: 20:01:00 | E-mail | Çapa göndər\nNorma ədəbi dili səciyyələndirən və sistem halına salan kateqoriyadır. Norma dildə məcburiliyə köklənən qaydalardır və həmin qaydaların məcmusu dilin sistemini təşkil edir. Norma - dildə eyni vaxtda mövcud olan nitq variantlarından öz funksiyasını ən nümunəvi şəkildə yerinə yetirmə baxımından fərqləndirilərək seçilir və işlədilir. Norma dəyişkəndir. Dil özü də sosial hadisə olaraq, cəmiyyətin - o dildə danışanların dəyişməsi ilə əlaqədar daima dəyişməkdədir. Dil normasının dəyişkənliyi nəticəsində belə bir durum yaranır ki, müəyyən zaman kəsiyində eyni bir hadisə, əşya və s. ifadə etmək üçün bir yox, bir neçə ifadə üsulu meydana gəlmiş olur.\nBu kimi suallara cavab vermək üçün AMEA-nın Nəsimi adına Dilçilik İnstitutunun Müasir Azərbaycan dili şöbəsinin müdiri, filologiya elmləri doktoru, professor İsmayıl Kazımova müraciət etdik.\n- İsmayıl müəllim, bu gün Azərbaycan dilinin müasir vəziyyətindən söhbət açardıq. Bununla yanaşı, rəhbərlik etdiyiniz “Müasir Azərbaycan dili” şöbəsində görülən işlər haqqında məlumat versəniz yaxşı olardı.\n- Azərbaycan dili Azərbaycan xalqının milli dilidir. Eyni zamanda həmin dil Azərbaycan Respublikasının rəsmi dövlət dilidir. Dilimiz öz mahiyyətinə görə indi dünyanın ən zəngin milli dillərindən biri sayılır. Bu dilin özünəməxsus gözəlliyi və ahəngi var. Azərbaycan dili, öncə, xoş avaz yaradan səslər sisteminə, zəngin və rəngarəng söz ehtiyatına, tam sabitləşmiş qrammatik quruluşa malikdir.\nAzərbaycan dilinin vəziyyəti son dövrlərdə daha çox müzakirə obyektinə çevrilib. Bunun səbəbi dövlətimizin ana dilinə, onun işləkliyinə qayğı və hörməti ilə bağlıdır. Dövlətimiz vətəndaşlarımızı ana dilini sevməyə, onun saflığı uğrunda həmişə mübarizə aparmağa çağırır. Mütəmadi olaraq dövlət başçısı dil haqqında, dilçilik elmini daha da inkişaf etdirmək barədə müvafiq qərarlar qəbul edir, fərman və sərəncamlar imzalayır. AMEA-nın Dilçilik İnstitutu olaraq həmin qərarları, göstərişləri yüksək səviyyədə həyata keçirməyə çalışırıq. Bu məqsədlə institutda vaxtaşırı tədbirlər keçirilir ki, dilimizin saflığı, təmizliyi hər zaman qorunsun.\n“Müasir Azərbaycan dili” şöbəsi institutun ən aparıcı şöbəsidir. Bir neçə ildir ki, şöbə əməkdaşlarının köməyi ilə «Azərbaycan dilinin funksional qrammatikası», «Azərbaycan dilçiliyi müntəxəbatı», «Azərbaycan dilinin semantikası və ikinci nominasiya məsələləri», «Azərbaycan dilində nitq etiketləri» kimi çox lazımlı kitabları nəşr etdirib. Azərbaycan dilinin durğu işarələri qaydaları və prinsiplərini hazırlamışıq. «Azərbaycan dilinin durğu işarələri sistemi» adlı kitab redaktə olunur.\nSon illər isə şöbə əməkdaşları 4 cildlik akademik qrammatika üzərində işləyir. Artıq sovet dövründə istifadə olunan qrammatika kitabları köhnəldiyi üçün biz istəyirik ki, linqvistika elminin ən son nailiyyətləri əsasında bu cildləri hazırlayıb çap edək. Bu işləri görmək üçün şöbə əməkdaşları ilə yanaşı, digər universitetlərdən, başqa şöbələrdən ciddi mütəxəssisləri də cəlb etmişik. Artıq əsərin fonetika və fonologiya hissəsi hazırdır və redaktə işləri aparılır. Əsərin II cildini leksikologiya məsələlərinə həsr etmişik. Hazırda bu istiqamətdə yazılar tamamlanmaq üzrədir. Həmin hazırlanan əsərdə yeniliklər çoxdur. Yeniliklər fonetikanın, fonologiyanın yeni yaranmış sahələrini əhatə edir (fonomorfologiya, fonosintaksis, morfonologiya, fonotaktika, fonoüslubiyyat və s.). Akademik qrammatikanın tələbləri fərqlidir, hər şeydən əvvəl, bu tələblərə ciddi şəkildə əməl edirik. Biz Rusiyada və Tatarıstanda yazılmış akademik qrammatika təcrübəsindən istifadə etməyə çalışırıq. Ona görə ki, onların akademik qrammatikaları çoxdan hazırdır və elmi ictimaiyyətə, tədrisə təqdim olunub.\n- Günümüzdə senzuranın, qadağaların aradan qaldırılması ilə bağlı kitab nəşri xeyli çoxalıb. Bəzi nəşrlərdə ciddi korrektə və redaktəyə ehtiyac hiss olunmaqdadır. Çox zaman da nəşriyyatlar bunlara biganə yanaşaraq kitabları necə gəldi çap edirlər. Beləcə, istər-istəməz dilimizin gözəlliyi, aydınlığı bu kitablarda da pozulur və oxucuların zövqünü oxşaya bilmir, daha doğrusu, dil biliklərini zədələyir. Bu məsələyə münasibətinizi bilmək istərdim.\n- Ümumiyyətlə, imla, yazı sistemimizdə, həmçinin də kitablarda dil və nitq qüsurları ilə qarşılaşmaq olur. Hiss olunur ki, yalnız müəlliflər kitabları özləri oxuyub mətbəəyə göndərirlər. Əslində, müəlliflə yanaşı, digər şəxslər də bu əsərləri oxumalı, orada aşkar olunan səhvləri islah etməlidirlər. Bu sarıdan ciddi nöqsanlarımız var və bununla belə, nəşriyyatlar bu cür kitabları çap edirlər. Sözün düzü, təyin olunmuş redaktorlar həmin əsəri oxumurlar. Əsər bir neçə gözdən keçməlidir. Təcrübə göstərir ki, başqaları əsəri oxuyarkən qüsurları tez görə bilir; bu çox vacib məsələdir. Kitab mədəniyyəti bu yolla yaxşılaşa bilər. Redaktor ikinci müəllifdir. Müəllif bir yana, heç redaktorlara da məvacib, zəhmət haqqı verilmir ki, bu iş tələb olunan səviyyədə qurulsun.\nBir çox dilçilər mətndə yalnız orfoqrafik səhvləri axtarır, digər qüsurları ayırd edə bilmirlər. Mən təklif edərdim ki, Dilçilik İnstitutunda elmi mətnlərin korrektə və redaktəsi ilə məşğul olan qrup yaradılsın, şöbələrin nəzdində. Bu işlərə həmin qrup nəzarət etsin. Bu istiqamətdə təkcə kitablar deyil, qəzet və jurnallarda, saytlarda da ciddi nöqsanlar baş alıb gedir. Bu gün nəşriyyatlarda savadlı, peşəkar redaktorlar çox azdır. Redaktorun gözündən heç bir səhv yayınmamalıdır.\nBakı Dövlət Universitetində nəşriyyat işi və redaktəetmə ixtisası fəaliyyət göstərir. Bu sahə ilə bağlı mütəxəssislər hazırlanır, amma nəticədə yenə də mətnləri ciddi redaktə edə bilmirlər.\n- Zamanın tələbinə görə ümumtəhsil və ali məktəb dərslikləri, dərs vəsaitləri təzələnir. Həmin mənbələrdə dil normalarının pozulduğu mətnlərə rast gəlinir. Bunun qarşısı bu gün alınırmı və ya bu yöndə hansı işlər görülür?\n- Doğrudur, ümumtəhsil məktəblərində dərsliklər həm quruluş, həm də məzmun etibarilə dəyişib. Universitet dərslikləri isə köhnə dərsliklərin hələ də təsiri altındadır, məsələn, təhsilin magistratura pilləsi üçün dərsliklərimiz, demək olar ki, yoxdur. Müəllim necə gəldi, özü proqram tutur və dərsi keçir, bu da yaxşı nəticə vermir.\nİndiki Azərbaycan dili dərsliklərində biliklər mətnlər vasitəsilə verilir. Mətn dedikdə mənası, məqsədi, strukturu, kompozisiyası, qrammatik və kommunikativ bütövlüyü olan cümlələr, abzaslar birliyi başa düşülür. Mətn vasitəsilə biliklərin verilməsi və onun müvəffəqiyyəti son illər Azərbaycan dili dərslərində tətbiq olunmaqdadır. Bu baxımdan, biz hər hansı bir bədii, publisistik, elmi mətnlərlə müəyyən biliklərin aşılanması təcrübəsini təhlil etmək fikrindəyik.\nMüasir dövrdə Azərbaycan dilinin tədrisində ən aktual məsələ şagirdləri (I - XI sinif) mətn üzərində çalışdırmaq, onların tədqiqatçılıq bacarığını, elmi-mədəni dünyagörüşünü bu yolla inkişaf etdirməkdən ibarətdir.\nMətn nəzəriyyəsindən bəhs edən çoxsaylı araşdırıcılar da göstərmişlər ki, müxtəlif növ biliklərin mətn vasitəsilə verilməsi, mətni anlama prosesində biliklərin konseptual təşkili, ünsiyyət şəraitində müəyyən biliyin ötürülməsi çox mürəkkəb və mübahisəli məsələnin tərkib hissəsi kimi diqqəti cəlb edir.\nBizə elə gəlir ki, «bilik bazası» mətnin içindədir. Zənnimcə, bilik bazasının əsasını bir sıra komponentlər təşkil edir ki, bu günün Azərbaycan dili dərsləri və dərsliklərində bu tələb gözlənilir. XI sinfin “Azərbaycan dili” dərsliyi əsasında həmin komponentləri 2 yerə bölmək münasibdir: 1) mətndə dil haqqında biliklər; 2) mətndə dilxarici biliklər. Dil haqqında biliklər dilçilik elminin sahələri, yəni dilin fonetik, leksik, semantik, qrammatik səviyyələri üzrə özünü göstərən sistemdir. Dilin işlənməsi qaydaları haqqında biliklərdir. Nitq mübadiləsi prinsipləri haqqında biliklərdir. Dilxarici biliklər isə mətndə özünə yer etmiş kontekst və situasiya, adresat haqqında biliklər (adresatın qarşıya qoyduğu məqsəd və planlar, danışan haqqında, şərait barədə təsəvvür və s. ümumi fonda məlumat (bizi əhatə edən xarici aləm, orada baş verən hadisə, durum, hərəkət və proseslər haqqında biliklər).\nƏlbəttə, dərsliklərdə yer alan mətnləri hərtərəfli mənimsəmək, anlamaq çətinliyi vardır. Doğrudan da, hər hansı bir yeni situasiyanın mətndə anlaşılması, öncə, yaddaşda ona yaxın, bir az oxşar olan situasiyanı tapmağa gətirib çıxarır. Biz mətn vasitəsilə yeni məlumatları təhlil etmək, qavramaq üçün artıq yaddaşımızda əvvəllər toplanmış təcrübəyə müraciət etməli oluruq. Axı heç də hamı bilmir ki, mətnlərin bilik əldə etmək üçün dərk edilməsində istifadə olunan metodik strategiyalar əksər hallara əvvəldən proqramlaşdırılmır, onlar dil daşıyıcılarının (bu dildə danışanların) şüurlu nəzarətindən kənarda qalır.\nİstənilən dərslik hazırlanarkən o kitabın dil redaktoru olmalıdır. Əsərdə, adətən, digər redaktor olur, amma dil redaktorunun olması da mütləqdir. Son illərdə ümumtəhsil məktəblərində tədris olunan kimya fənni üzrə olan dərsliklərin dil üzrə redaktoruyam. Bu addımın özü olduqca yaxşıdır. Təhsil Nazirliyi son vaxtlar bu addımı müəyyənləşdirib ki, mətnlər təmiz olsun, dil qüsurları olmasın və şagirdlərimiz keyfiyyətli və mükəmməl təhsilə yiyələnsinlər. Oxucular bir dərsliyi oxuyarkən orada qrammatik – üslubi baxımdan müəyyən səhvlərlə qarşılaşanda mətndəki mənanı anlaya bilmirlər. Belə olanda şagirdin elmə marağı da azalır. Bu baxımdan, dil redaktoru bütün dərsliklərdə olmalıdır.\n- İctimaiyyəti hazırda ciddi narahat edən məsələlərdən biri də dilimizdə işlənən lüzumsuz alınma sözlərdir. Bu gün lazımsız alınma sözlərin dilimizdə milli qarşılığı işlədilirmi? Dilimiz söz yaratma qabiliyyətinə malikdirmi?\n- Alınma sözün milli qarşılığını arayıb-axtarmaq çətin bir prosesdir, amma bu çox vacib şərtlərdəndir. Hər bir dildə söz və terminləri seçə bilmək prinsipləri mövcuddur. Belədir ki, dillərdən biri öz milli sözünü seçir, digəri isə seçmir, başqa dillərdən sözü, termini hazır şəkildə alır və istifadə edir.\nAlınma sözlərin milli qarşılığının (dildə milliləşmə prosesi) müəyyənləşdirilməsinin özünəməxsus xüsusiyyətləri vardır. Bu, öncə, dillərin müəyyən qanunauyğunluqları, imkanları çərçivəsində baş verir. Milli qarşılığı tapıb işlətmək yalnız sözdə deyil, əməldə də həyata keçirilməlidir. Məsələn, son illər dilimizdə bir çox sözlərin milli qarşılıqları müəyyənləşdirilib və uğurla müxtəlif sahələrdə istifadə olunmaqdadır: period (dönəm), peysac (görünüm), qarantiya (inanca), ənənə, tradisiya (gələnək), harmoniya (uyum), genosid (soyqırımı), analoq (bənzər), alternativ (seçənək), aspekt (yön), analiz (çözüm) və s.\nHəmin milli qarşılıqlar mətbuatda da işlənmək statusu qazana bilib. Amma, bəzən görünür ki, eyni mətndə bunların hər biri işlədilir, sözün milli qarşılığı kölgədə qalır. Bu prosesi gücləndirmək lazımdır. Dilimizə vaxtilə keçmiş ərəb-fars sözlərinin bəziləri milli sözlərimizlə əvəzlənməlidir. Eləcə də rus və Avropa dillərindən alınmış söz və terminləri imkan daxilində milliləşdirmək lazımdır.\nƏlbəttə, Azərbaycan dili öz potensialı hesabına daha çox sözlər, ifadələr yaratmışdır. Linqvistik nöqteyi-nəzərindən dilimizdə söz yaradıcılığının semantik, morfoloji, sintaktik və sözalma üsullarından geniş istifadə olunur. Dilimizdə yeni söz və terminlərin meydana çıxması elmi biliyin və dilin leksik sisteminin inkişafı ilə bağlıdır. Müasir dövrümüzdə də söz və ifadə yaratmaq zərurəti yeni-yeni anlayışların meydana çıxması ilə şərtlənir. Yeni yaranmış anlayış müəyyən anlayışlar sisteminə daxil olur və həmin sistemdə öz yerini tutur.\n- Yazıçı və şairlərimiz, eləcə də alimlərimiz hazırda dildə işlənən alınma sözlərin milli qarşılığını əks etdirəcək bir lüğətin yoxluğundan şikayətlənir və əziyyət çəkirlər. Bu sahədə Dilçilik İnstitutu hansı addımlar atır?\n- Həqiqətən də, verdiyiniz sual mühüm əhəmiyyət daşıyır. Bizdə əcnəbi söz və terminlərin milli qarşılığını əks etdirən lüğətlər, demək olar ki, yoxdur. Bu aspektdə xüsusi lüğətlər hazırlanmalıdır.\n- Çox zaman dövri mətbuatda qələm sahibləri sözün həqiqi və məcazi mənasını dərk etməkdə çətinlik çəkirlər. Yəni dildə və ədəbiyyatda olan bədii təsvir və ifadə vasitələrinə düzgün əməl olunmur. Bu isə dilin, öz növbəsində leksik-semantik normalarının pozulmasına səbəb olur…\n- Sözün əsas həqiqi mənası bilavasitə bu və ya digər əşya, hadisəni adlandırmaq üçün işlənir və məhz buna görə də ona dilçilikdə çox vaxt nominativ (adlandırma) məna deyilir. Nominativ məna sözün başqa mənaları, xüsusən, məcazi mənası üçün əsas verə bilər. Belə ki, həmin söz zərurət nəticəsində başqa əşya və ya hadisələri də adlandırmaq üçün işlədilir. Bu isə assosiasiyanın nəticəsində mümkün olur. Bəzən yazarlar assosiativ əlaqəni qura bilmirlər, sözün həqiqi və məcazi mənaları arasında uzaq və ya yaxın əlaqələri müəyyənləşdirməkdə çətinlik çəkirlər. Heç bir vaxt unutmamalıyıq ki, sözün yaşadığı və dəyişdiyi atmosfer nitq atmosferidir. Hörmətli qələm əhli bilməlidirlər ki, bunu nəzərə almadan sözün təbiətini aydınlaşdıra bilmərik. Müşahidə olunan məna təhrifləri bu şərtə əməl etməməkdən irəli gəlir.\n- Hazırda bölgələrimizdə yaşayan və ciddi bədii yaradıcılıqla məşğul olan el şair və yazıçıları fəaliyyət göstərirlər. Onların əsərləri əksər hallarda öz hesablarına çap olunur və tez-tez oxucularla görüşürlər. Bu qələm sahiblərinin bəziləri dilin normalarını bilmədən yaradıcılıq nümayiş etdirirlər ki, biz bunu onların əsərlərindən aydın görürük. Bu istiqamətdə rəhbərlik etdiyiniz şöbədə hansı işlər görülür və təklifləriniz maraqlı olardı.\n- Bölgələrimizdə yaşayıb-yaradan şair və yazıçılarımız daha istedadlı olurlar. Gözəl kənd həyatı, şəhər həyatının cansıxıcı mühitindən kənarda onlar daha yaxşı yazıb-yaradırlar. Yazıçılar Birliyində bölgələrdən gələn şairlərin (məsələn, Mingəçevirdən tanınmış şair İsmayıl İmanzadə, Cəlilabaddan şair Vəliulla Novruz və b.) əsərlərinin müzakirəsində iştirak etmişik. Təkliflərimizi vermişik. Bundan əlavə, şöbədə bədii əsərlərin dili və üslubu istiqamətində tədqiqatlar aparılır. Bu baxımdan, prof. İ.Kazımovun Ağarəhimin bədii əsərlərinin dili və üslubuna aid yazdığı kitabları, dos. N.Hacıyevanın tədqiqatlarını nümunə göstərə bilərik. Bu təhlillərdə, əlbəttə, bədii dil qüsurları da göstərilir və onların aradan qaldırılması yolları çözülür.\n- Üslub səhvləri digər səhvlərlə müqayisədə nitqdə geniş yer alır. Bu haqda nə demək\n- Şifahi nitqimizdə bolar.u norma (üslubi norma) sərbəst olduğundan tez-tez pozulur. Bu zaman sintaktik normaya əməl olunmur, cümlələrin işlənməsində ardıcıllığa riayət edilmir, sintaktik vahidlər bir-biri ilə uyuşmur, əlaqəlilik itir.\nAz-çox yazanlar bilməlidirlər ki, dildən-dilin bütün vasitələrindən məqsədəuyğun istifadə etmək lazımdır. Çalışmaq lazımdır ki, qısa, aydın, səlis danışıb-yazaq. Bizə elə gəlir ki, nitqdə və mətndə daha çox özünü göstərən üslub səhvləri dil vahidlərinin məqsədəuyğunluq əsasında seçilməməsinin, məqsədin istiqaməti və xarakteri ilə üzvi surətdə bağlı ola bilməməyin və hətta onunla təyin olunanın başa düşülməməsi nəticəsində meydana çıxır. Qələm sahibləri və yaxud danışanlar dil vahidlərinin bütün məqsədlər baxımından daha əlverişli olanlarını seçmək üçün sinonim sözlərin quruluş formalarının bir-birinə olan nisbətini, qarşılaşdırılması, əvəzlənməsi qayda və prinsiplərini bilmələri çox vacib elementlərdəndir.\n- Hazırda nəşriyyatlarda xarici ölkə ədəbiyyatının maraqlı nümunələri tərcümə olunaraq yayılır. Bu kitabları biz satışda da görürük. Həmin tərcümələrdə dilimizin normaları qorunurmu? Belə kitabların çapına nəzarət mexanizmi mövcuddurmu?\n- Bu gün tərcümə ölkələr, xalqlar və mədəniyyətlər arasında mübadilə, anlaşma və kommunikasiya körpüsü yaratma rolunu oynayır. Tərcümə bu gün qloballaşan dünyanın insanları arasında əsas vasitəçi funksiyasını yerinə yetirir. Müşahidələr göstərir ki, bir çox bədii əsərin tərcüməsində adekvatlıq (tərcümənin semantik və ünsiyyət cəhəti) təmin edilmir. Tərcümənin ümumi keyfiyyəti aşağı səviyyədə olur. Tərcümə edilmiş bəzi ədəbiyyat nümunəsinin yenidən tərcümə etmək zərurəti ortaya çıxır və s. Hiss olunur ki, müasir bədii tərcümə zamanın, sosial-siyasi quruluşun əsas təbliğat vasitəsi kimi də çıxış edə bilmir, uyğun ideoloji, mədəni təsirlərdən kənarda qalır. Bəzi mütərcimlər məxəz dildəki söz və ifadələrin hədəf dildəki ekvivalentlərini (qarşılıqlarını) tapmaqda müəyyən çətinliklə üzləşirlər. Halbuki Azərbaycan dilinin ifadə imkanları genişdir, bircə, zəhmətə qatlaşmaq, yeni söz və ifadələr yaratmağa da cəhd etmək lazımdır.


Biz inteqrasiya məsələsinə yenidən baxmalı və bu haqda düşünməliyik\nŞriftin ölçüsü / 4414\n21 Aprel 2015 [17:52]\n"İnanmıram ki, Orta Asiya türk dövlətlərindən kimsə İrəvana getsin. Bizim Qırğızıstan, Qazaxıstan, Özbəkistanla ciddi münasibətlərimiz var, iqtisadi əlaqələrimiz yüksək səviyyədədir. Neçə illər əvvəl Qırğızıstanın sabiq prezidenti Ermənistana səfər edib, dediyiniz saxta abidəni ziyarət etmişdi. Bu fakt Qırğızıstan siyasi və ictimai fikrində heç də yüksək qarşılanmadı. Hətta sonradan həmin şəxsin hakimiyyətdən getməsinə təsir edən faktorlardan biri də bu məsələ oldu. Hazırda bizim Qırğızıstanla yüksək səviyyəli əlaqələrimiz var, bu ölkənin prezidenti Azərbaycanda səfərdə olub. Odur ki, Orta Asiya ölkələrindən kiminsə İrəvana gedəcəyi məsələsi olmayacaq”.\nBunu Teleqraf.com-a müsahibəsində Azərbaycan Milli İstiqlal Partiyasının sədri Yusif Bağırzadə bildirib. Müsahibəni təqdim edirik:\n- Yusif bəy, 24 aprel saxta "erməni soyqırımı” ilə bağlı sanki Qərbdə sistemli kampaniya aparılır. Bu məsələyə münasibətiniz necədir?\n- Tarixdə "erməni soyqırımı” deyilən bir fəaliyyət olmayıb. Hər kəs bilir ki, Xocalıda azərbaycanlılar ermənilər tərəfindən soyqırımına məruz qalıb, digər rayonlarımızda yüzlərlə sivil insanımız qətlə yetirilib. İndiki Ermənistan ərazisindən yüz minlərlə soydaşımız qovulub. Bu gün Ermənistan adlı ərazidə bir nəfər də olsun türk millətinin nümayəndəsi yaşamır. Avropanın bütün bu faktları bir kənara qoyub saxta, tarixi və hüquqi əsası olmayan "erməni genosidi” üzərinə qayıtması Avropanın Azərbaycan və Türkiyəyə münasibətini göstərir.\n- Bu qətnamənin qəbul edilməsinin səbəbi nədir?\n- Şübhəsiz ki, Avropada qəbul edilən saxta qətnamə və sənədlər Azərbaycanla Türkiyənin Avropaya inteqrasiyasının qarşısını almağa hesablanıb. Bu gün dünyanın siyasi səhnəsində Çanaqqala savaşı davam edir. Hər kəs bilir ki, yüz il əvvəl Avropa ölkələri müstəqil dövlət olan Türkiyəyə hərbi təcavüz ediblər və buna uyğun olaraq da cavablarını alıblar. Fikrimcə, biz bunun üzərinə getməli, avropalılara bu tarixi başa salmalıyıq. Ancaq biz də nisbətən zəif işləyirik. Fəaliyyətlərimizi gücləndirməliyik. Azərbaycan və Türkiyəyə bağlı lobbi bu istiqamətdə işini güclü qurmalıdır. Məncə, Türkiyə qanun qəbul etməlidir. Bu qanuna əsasən saxta "genosid”i dilinə gətirən şəxs cəzalandırılmalıdır. Başqa sözlə, adekvat cavab olmalıdır. Mən dəfələrlə Türkiyədə olmuşam, müxtəlif tədbirlərdə iştirak etmişəm. Türkiyədə heç bir hüquqi sənədi olmayan 70 mindən çox erməni var və onlar Ermənistandan gələrək qardaş ölkədə işləyir. Türkiyə daxilində də erməni diaspora təşkilatları fəaliyyət göstərir, kənardan gələn ermənilər isə bu lobbi təşkilatlarına dəstək verirlər. Odur ki, Türkiyədə saxta erməni "genosid”ini reklam edən istənilən vətəndaş cəzalandırılmalıdır. Türkiyədə liberal toplum var, ora əsasən QHT-lər, müxtəlif qurumlar, media nümayəndələri daxildir. Biz Xocalı soyqırımını dilə gətirən kimi, onlar da daima saxta erməni "genosid”i məsələsini gündəmə gətirirlər. Məncə, Türkiyədə bu məsələlərə ciddi yanaşılmalıdır. Həmçinin Azərbaycanda fəaliyyət göstərən bütün siyasi təşkilatlar bu məsələyə dair dəqiq mövqe ortaya qoymalıdır.\n- Hazırda erməni tərəfi "24 aprel”ə ciddi hazırlaşır. Fransa prezidenti bu tarixdə İrəvana səfər edəcək. Avropa Şurasının sessiyası işə başlayıb. Yaxın 3-4 gündə nələr baş verə, biz hansı bəyanatların şahidi ola bilərik?\n- Hesab edirəm ki, Avropa Şurasında da hansısa qərar ola bilər. Vatikan rəhbərinin bəyanatı ilə buna sanki start verildi. Papa Argentina əsillidir, başqa sözlə ən böyük erməni lobbisinin fəaliyyət göstərdiyi ölkədə anadan olub. Şübhəsiz ki, onun belə bəyanat səsləndirməsində erməni lobbi qurumlarının ciddi təsiri olub. Fransada da ciddi erməni lobbisi fəaliyyət göstərir və prezident Olland 24 apreldə Ermənistana səfər edəcəyini bildirib. Onun Azərbaycana da gələcəyi haqda xəbərlər yayılıb. Mən Ollandın regiona səfərindən xüsusi bir şey gözləmirəm. İndilikdə biz çalışmalıyıq ki, bu saxta "genosid” məsələsi Amerikada şaxələnməsin, gündəmə gəlməsin. ABŞ neçə illərdir ki, bu məsələdə ehtiyatla davranır. Biz də çalışmalıyıq ki, ümumiyyətlə bu məsələ ABŞ-da gündəmə gəlməsin. Avropa isə bir qədər fərqlidir. Düşünürəm ki, Avropa Şurasının sessiyasında da hansısa sənəd qəbul edilə bilər. Onu da qeyd edim ki, Avropa Parlamentinin son qətnaməsinin heç bir hüquqi gücü yoxdur, bu siyasi sənəddir. Buna qarşılıq olaraq adekvat addımlar atmalı, tarixi həqiqətləri çatdırmalıyıq. Təsəvvür edin ki, bu qətnaməyə elə deputatlar səs veriblər ki, onlar ümumiyyətlə bu tarix haqqında heç nə bilmirlər. Sadəcə olaraq məsələyə bir müsəlman dövləti ilə bir xristian dövlətinin münasibətləri prizmasından baxırlar. Ermənilərin məqsədi isə bir qədər fərqlidir. Mən 3 il əvvəl ABŞ-da yaşayan erməni diaspora rəhbərinin televiziya çıxışını izləmişəm. Onların məqsədi təkcə Türkiyənin bu saxta "genosid”i qəbul etdirməsi ilə bitmir. Əksinə, onlar bunun arxasınca Türkiyəyə böyük maliyyə təzminatı və ərazi iddiası irəli sürəcəklər. Təbii ki, bu əsassız istəkdir, çünki dünyada "erməni soyqırımı” deyilən bir məsələ olmayıb. Baxın, 1915-ci ildə Osmanlının maliyyə naziri erməni əsilli şəxs olub. Əgər, 1915-ci ildə Türkiyədə erməni millətinə qarşı genosid siyasəti olsaydı, erməni əsilli şəxs necə maliyyə naziri ola bilərdi? Bütün bu faktları bir yana qoyub soyqırımı iddiasında çıxış etmələrini, xristian təəssübkeşliyi kimi qiymətləndirə bilərik. Erməni diasporasının bu fəaliyyətinin bir istiqaməti də, bizim Avropaya qapılarımızı bağlamaq istəyidir. Ancaq bizim yolumuz Avropa yoludur, biz bu istiqamətdə getməli, çalışıb Avropa Birliyinə daxil olmalıyıq.\n- Bu birlik bizi əsası olmadan genosid etməkdə ittiham edir, bəlkə doğrudan, Avropa Birliyinin bizim üçün o qədər də əhəmiyyətli olmadığını göstərmək lazımdır...\n- Bu proses sistemli xarakter daşıyacaq, daha sərt qərarlar qəbul ediləcəksə, təbii ki, biz də bu inteqrasiya məsələsinə yenidən baxmalı və bu haqda düşünməliyik. Bizim ərəb müsəlman dövlətləri ilə gözəl münasibətimiz var. Əvvəllər də qeyd etmişəm ki, müsəlman ölkələrinin yaxınlaşması əsasında yeni hərbi ittifaq meydana gələ bilər. İndi Yaxın Şərq barıt çəlləyinə bənzəyir. Müsəlman ölkələrinin bir masa arxasında əyləşib bu məsələləri müzakirə etməsinə ehtiyac var.\n- Aprelin 24-də Amerika prezidenti "soyqırımı” ifadəsi işlədəcək?\n- Prezident Obamanın belə bir ifadə işlətməsi sıfıra bərabərdir. Obama bunu tarixi bir hadisə kimi qeyd edəcək. Əgər Obama belə bir ifadə işlətsə, Türkiyə-Amerika münasibətlərinə ciddi zərbə vurmuş olacaq. Nəzərə almaq lazımdır ki, regionda Türkiyə Amerikanın ən yaxın müttəfiqi və NATO üzvüdür. Ancaq sakit durub Obamanın belə ifadə işlətməyəcəyinə arxayın olmaq da lazım deyil.\n- Bütün bu təbliğatlar, qərarlar və bəyanatlarla Türkiyəyə, eləcə də, Azərbaycana təsir etmək, güzəşt qoparmaq mümkündür?\n- Qəti mümkün deyil. Həm də bu səhv yoldur. Biz Azərbaycan olaraq Qarabağ və ətraf rayonlarımızın azad edilməsində israrlıyıq, buna da nail olacağıq. Azərbaycanın güclü ordusu var. Avropada qəbul edilən sənədlər sadəcə əsası olmayan erməni iddialarının üzərində dayanır, xristian təəssübkeşliyindən o yana gedə bilməz. Əlbəttə, biz danışıqlar vasitəsilə problemin həll edilməsinin tərəfdarıyıq, ancaq digər variantlara da hazır olmalıyıq.\n- Aprelin 24-də Ermənistan saxta "genosid”i, bizlər Çanaqqala zəfərinin yüz illiyini qeyd edəcəyik. Sizcə, bu tədbirlərdən hansı mənzərə ortaya çıxacaq?\n- Bu iki tədbir zamanı kimlərin haqqın tərəfində, kimlərin nahaq tərəfdə olduğunu göstərəcək. Kimlər xristian təəssübkeşidir, kimlər tarixi faktların yanındadır.\n- Tariximizdə acı təcrübələr olub, məsələn, bəzi türk dövlət başçısı İrəvana səfər edib, saxta "soyqırımı” abidəsini ziyarət edib. İndi zaman bir qədər dəyişsə də, necə düşünürsünüz, bu kimi hallar təkrarlana bilərmi?\n- İnanmıram ki, Orta Asiya türk dövlətlərindən kimsə İrəvana getsin. Bizim Qırğızıstan, Qazaxıstan, Özbəkistanla ciddi münasibətlərimiz var, iqtisadi əlaqələrimiz yüksək səviyyədədir. Neçə illər əvvəl Qırğızıstanın sabiq prezidenti Ermənistana səfər edib, dediyiniz saxta abidəni ziyarət etmişdi. Bu fakt Qırğızıstan siyasi və ictimai fikrində heç də yüksək qarşılanmadı. Hətta sonradan həmin şəxsin hakimiyyətdən getməsinə təsir edən faktorlardan biri də bu məsələ oldu. Hazırda bizim Qırğızıstanla yüksək səviyyəli əlaqələrimiz var, bu ölkənin prezidenti Azərbaycanda səfərdə olub. Odur ki, Orta Asiya ölkələrindən kiminsə İrəvana gedəcəyi məsələsi olmayacaq. Bildiyiniz kimi cənab Lukaşenko da Ermənistana səfər etməkdən imtina etdi. Baxmayaraq ki, Belarus və Ermənistan Gömrük İttifaqında müttəfiq ölkələrdir. Hesab edirəm ki, Lukaşenkonun Ermənistan səfərindən imtina etməsi həm də Azərbaycanla əlaqəsi olan ölkələrə bir mesajdır. Hesab edirəm ki, Çanaqqala zəfərinin yüz illiyi ilə bağlı təşkil ediləcək tədbirdə kifayət qədər şəxs iştirak edəcək. Azərbaycan tərəfi bu tədbirdə ən yüksək səviyyədə iştirak edəcək. Ümid edirəm ki, bəzi ölkələri çıxmaq şərtilə çoxlu sayda dövlət başçıları bu tədbirə qatılacaq. Bir nəzərə almalıyıq ki, indi Türkiyənin, elə dolayısı yolla bizim üzərimizə gələn dövlətlər vaxtilə Türkiyənin üzərinə ordu yeridiblər. O zaman Çörçil hərbi donanmanın komandanı idi. Sonradan Çörçil etiraf edirdi ki, ən uğursuz planı Çanaqqala ilə bağlı olub. Kimsə İstanbula Konstantinapol gözündə baxa bilər. Amma İstanbul türk torpağıdır.\n“Hamılıqla Qarabağa köçmək istəyirik”\nABŞ-dakı seçkilərlə bağlı yaranmış vəziyyət qeyri-demokratik rejimlərin əlinə bəhanələr verdi\nDünyanın bu 3 superderjavası Avrasiyada söz sahibidir\nAzərbaycan və Pakistan Anlaşma Memorandumu imzaladı\n11.01.2021 Ermənistanın Moskvadakı səfirliyi təhlükəsizlik tədbirləri ilə bağlı mühasirəyə alınıb\n"Sumqayıt" qış fasiləsində növbəti transferə hazırlaşır.


XİN-dən Kəlbəcərin işğalı və Aprel döyüşlərinin ildönümü ilə bağlı - BƏYANAT - Bakupress.az\nSiyasət Aprel 2, 2019 • 208\nİşğal nəticəsində 60.000-nə qədər Kəlbəcər sakini etnik təmizləməyə məruz qalaraq öz doğma torpaqlarından didərgin salınıb, 511 dinc sakin öldürülüb, 321 nəfər əsir götürülüb və itkin düşüb. Hazırda sayı 70.000-ni ötən Kəlbəcər sakini Azərbaycanın müxtəlif bölgələrində məcburi köçkün vəziyyətində yaşayır.\nKəlbəcərin təbii resursları və faydalı qazıntıları qanunsuz istismar olunur. Lixtenşteyndə qeydiyyatda olan və Ermənistanın Vallex Qrupunun tərkibinə daxil olan Base Metals şirkəti 2002-ci ildən etibarən Kəlbəcərin Heyvalı kəndi yaxınlığında Qızılbulaq mis-qızıl yatağını qanunsuz olaraq istismar edir.\n2007-ci ildən etibarən GeoProMining şirkətinə daxil olan GPM Gold şirkəti Kəlbəcər ərazisində Söyüdlü qızıl yatağını istismar edir. Peyk vasitəsilə çəkilmiş şəkillər yataqda işlərin genişləndirildiyindən xəbər verir.\nBMT Təhlükəsizlik Şurasının sədrinin 6 aprel 1993-cü il tarixli bəyanatının ardınca BMT TŞ Azərbaycanın Kəlbəcər rayonunun işğalı ilə əlaqədar 822 saylı qətnamə qəbul etdi. Qətnamədə BMT TŞ ərazi əldə edilməsi üçün gücdən istifadənin qəbul edilməzliyini vurğulayaraq, işğalçı qüvvələrin dərhal işğal olunmuş Kəlbəcər və digər rayonlardan çıxarılmasını tələb etdi.\nBu qətnamənin qəbulundan sonra ATƏT-in Minsk Qrupu Ermənistan qoşunlarının Azərbaycanın işğal olunmuş ərazilərindən çıxarılması üçün “təcili tədbirlər haqqında vaxt cədvəli” hazırladı.\nSiyasət Aprel 26, 2019 • 332\nSiyasət Aprel 23, 2019 • 325\nSiyasət Aprel 11, 2019 • 336\nSiyasət Aprel 9, 2019 • 341\nSiyasət Aprel 7, 2019 • 281\nSiyasət Aprel 5, 2019 • 1598\nSiyasət Aprel 2, 2019 • 224\nSiyasət Aprel 2, 2019 • 592\nSiyasət Mart 30, 2019 • 314\nSiyasət Mart 29, 2019 • 438\nSiyasət Mart 28, 2019 • 293\nSiyasət Mart 28, 2019 • 242\nSiyasət Mart 28, 2019 • 321\nSiyasət Mart 24, 2019 • 581\nAprel 2, 2019 • `+ rdata[i].read_count +`


yaşında » Xəbərlər Wsemir\nWsemir » Teqlər » yaşında\n52 yaşında özündən 25 yaş kiçik kişiyə ərə getdi - FOTO Türkiyənin tanınmış siması Çiğdem Kayalı ötən gün ailə qurub.\nMehin_Banu - 28-04-2017, 20:41\nDünyanın ən çox arzulanan qadını: 14 yaşında bəkarətini itirən “yataq vəhşisi” İntihara meyilli, həşəratyeyən, özü üçün killer tutan biseksual Ancelina Coli\nMehin_Banu - 13-04-2017, 16:24\n16 yaşında hamilə qalan, "moyka"da maşın yuyan azərbaycanlı qız - FOTO "Təmiz Dünya" Qadınlara Yardım İctimai Birliyinin sığınacağına ötən həftə 20 yaşlı qız gətirildi. Nimdaş geyimli qız günlərlə küçələrdə gecələdiyini deyirdi. Əvvəlcə elan verildi, qızın yaxınları, ailəsi axtarıldı. Amma bəlli oldu ki, parklarda, zirzəmilərdə gecələyən qıza sahib duran yoxdur. Səbəb\nruqeyya - 23-03-2017, 12:19\n"Qadınlar pensiyaya 75 yaşında göndərilsin"- Xalq artistindən Hadı Rəcəbliyə dəstək “Xanımların 65 yaşında pensiyaya göndərilməsi çox tezdir.”\nruqeyya - 2-03-2017, 21:09\n19 yaşında 34 qadını zorlayan gəncə məhkəmədən İLGİNC QƏRAR ABŞ-ın Aydaho ştatında məhkəmə təcavüzə görə həbs edilmiş Kodi Dueyn Skott Errera adlı şəxsə evlənənə qədər cinsi əlaqəyə girməmək cəzası verib.\nGunduz94 - 8-02-2017, 14:37\nOnlar 165 il yaşayır, 70 yaşında ana olurlar - İNANILMAZ - FOTO Pakistan və Hindistanın sərhədində yaşayan Hunza Türkləri Hun Türklərinin davamçılarıdır. Hər birinin müsəlman olduğu Hunza Türkləri orta hesabla 110-120 il ömür sürürlər. 65 yaşlı insanlar hələ yolun yarısını gəlmiş hesab olunur, 100 yaşında ölənlər üçün isə cavan öldü deyilir. Bu Türk xalqının\nGunduz94 - 14-12-2016, 10:52


Qocalmadan qaralın! » YeniQadın.biz - Qadinlarin Sevimli Sayti\nYay artıq başa çatır. Yayın son günlərindən istifadə edərək dərisini daha da qaraltmaq istəyənlər günün çox hissəsini çimərliklərdə keçirməyə çalışırlar. Amma çoxları gözəlləşmək üçün dərilərinə nə qədər ziyan vurduqlarının fərqində belə deyillər.\nYeniqadın.Biz-ın anspress-ə istinadən məlumatına görə, türk mütəxəssisi Figen Akın gün işığı ilə bir başa təmasın dəri hüceyrələrini öldürdüyünü, kollajen parçalanmasına, nəticədə dərinin ləkələnməsinə, elastikliyin itirilməsinə, qırışların artmasına və erkən yaşlanmaya səbəb olduğunu deyir. Bundan əlavə üzmək üçün hovuza üz tutanlar bilməlidir ki, bu sudakı xlor dərinin quruluğunu artırır.\n"Su dəri üçün ən önəmli nəm qaynağıdır. Buna görə, yayda su qəbulu gündə azı 6-8 stəkana çatmalıdır. A, E və C vitaminləri ilə bol qidalar, tərəvəz, meyvə istifadəsi çox olmalıdır. Yerkökü, pomidor, cəfəri kimi karotenlə zəngin məhsullar dərini günəşin zərəli təsirindən qoruyur".\nDərinin itirdiyi nəmi bərpa etmək üçün əlavə vasitələrdən də istifadə etmək zəruridir. Məsələn, gün kremləri, nəmləndirici kremlər və sairə. Xüsusilə 35 yaşdan sonra mezoterapiyalar dəri üçün faydalıdır.\nBol-bol tərəvəz, meyvə, zeytunyağı, paxlalılar,pendir,balıq yeyənlərdə günəşlə bağlı dəri problemlərinə daha az rast gəlindiyi bəlli olub.\nANS PRESS sağlam qaralmaq üçün bir necə peşəkar məsləhəti təqdim edir.\nBədəninizin eyni şəkildə qaralması üçün sabit uzanmayın. 15 dəqiqədən bir istiqamətinizi dəyişin. Gün kremlərindən mütləq istifadə edin. Günün çox qızmar saatlarında günəş şüaları altında qalmayın.\nQaralmağa başlamadan 15 gün öncə yerkökü yeyilməyə başlansa daha qalıcı qaralma əldə etmək olar.\nİlk günlərdə gün altında 20 dəqiqədən çox qalmayın.\nKremləri günə çıxmadan azı yarım saat öncə sürtün.\nGünəş vannası qəbul edərkən üzünüzü və başınızı şapka, gün eynəyi ilə qoruyun.


Azərbaycan teatrına bir baxış - Qan Turalı - Qan TURALI | Edebiyyatqazeti.az\nAzərbaycan teatrına bir baxış - Qan Turalı - Qan TURALI\n05.11.2017 10:00 | 1930 dəfə oxunub A A+ A- İncəsənət\nTeatrların hamısı milli pyeslərin yoxluğundan şikayət edir. Haqlıdırlar. Və vəziyyəti belə izah edirlər: "Pyes gətirən yoxdur". Burda da haqlıdırlar. Ancaq məsələ bu cürmü həll olunmalıdır?\nAzərbaycan teatrı haqqında danışarkən ortaya vacib bir sual çıxır. Bu gün Azərbaycan teatrı doğrudanmı var? O sənətin ali məramından irəli gələn funksiyaları yerinə yetirə bilirmi? Bu sual qətiyyən ritorik deyil. Söhbət teatrın ümumi mövcudluğundan yox, bu günün teatrının varlığından gedir. Biz XXI əsr teatrını yarada bilmişikmi?\nMəlumdur ki, sovet dövründə, Çar Rusiyası dövründə də Azərbaycan teatrı mövcud idi və bu mövcudluq sadə, faktoloji bir şeydən ziyadə əslində, xalqımızın mənəvi tələbatlarına cavab verir, onun milli məzmun və mündəricəsini inkişaf etdirirdi. Sovet dövründə Azərbaycan teatrı sınaqlardan uğurla çıxaraq milli ruhun qorunub saxlanılması, onun gələcək nəsillərə ötürülməsini sərt senzura şəraitində belə təmin etmişdir. Əlbəttə ki, o dövrdə teatrın qarşısında duran problemlər öz təbiəti etibarı ilə XXI əsrin problematikası ilə kəskin şəkildə fərqlənir.\nTeatr heç zaman ölməyəcək\nVə biz burada əsas suala gəlib çıxırıq: "Azərbaycan teatrı bu gün hansı funksiyaları yerinə yetirməlidir?". Teatrla bağlı olan mübahisələrin "kütləvilik, yoxsa elitarlıq" dilemmasına yuvarlanması mahiyyət etibarı ilə köhnəlmiş problemdir. Çünki teatr xüsusən də XXI əsrdə daha da elitarlaşmış və öz kütləvi elektoratını televiziya və kinoya təhvil vermişdir. Bugünkü situasiya teatrı aktuallıqdan çıxarmır. Tarixə qısa səyahət edək. Antik dövrdə teatr ortaya çıxanda nəsr belə, yox idi. Nəsrin ortaya çıxması teatrın gücünü azaltdımı? Teatr canlı sənətdir və bu mənada onun kinematoqrafiya, televiziya və ədəbiyyat kimi rəqiblərinin mövcudluğu şəraitində belə teatrın özünəməxsusluğu yenə də onun özünə qalır. Bu gün teatra XX əsrin 30-cu illərində olan kütləvi maraq olmaya bilər, ancaq bu o demək deyil ki, dövrümüz teatrın qarşısına mühüm vəzifələr qoymur. Teatrın problemini digər yerlərdə axtarmaq diqqəti yayındırmaqdır.\nTeatrımız bu gün çox qoca görünür. Onun əhatə dairəsi çox məhdudlaşıb, tamaşaçı kütləsi faktiki olaraq itirilib. Teatr çox təəssüf ki, bu gün öz estetik və etik funksiyalarını yerinə yetirə bilmir. Fikrimizcə, bu vəziyyətin yaranmasının ilk səbəbi teatra XXI əsrin gözü ilə baxa bilməməyimizdir. Bu günün teatrı necə olmalıdır? O hansı pyesləri və hansı kontekstdə qoymalıdır? Bu əlbəttə ki, sadə sual deyil və hər bir rejissor öz yaradıcılıq prizmasından məsələyə yanaşaraq onu fərqli formada həll edə bilər. Bu sualın vahid cavabı da yoxdur. Bununla belə, biz ümumiyyətlə, bu suala cavab axtarıldığını görmürük. Əsas sual budur: "Bu gün bizə hansı teatr lazımdır?". Bu teatrın müstəqillik dövründə yerinə yetirməli olduğu vəzifələr hansıdır?\nEksperimental teatr studiyaları\nYaradıcı axtarışların səngiməsinə biz, demək olar ki, bütün teatrlarda rast gəlirik. Sanki rejissorlar eksperiment etməkdən qorxurlar. Xüsusilə də yaşlı nəslə mənsub olan aktyorlar eksperiment sözünü bir həyulə, qorxulu bir şey kimi qavrayırlar. Teatr eksprimentlərdən qaçmamalıdır. Onun içinə düşdüyü bu böhranlı vəziyyətdən yeganə xilas yolu eksperimentlərdir. Həmin bu yaradıcı axtarışlar son nəticədə ortaya yaxşı tamaşaların, yeni rejissuranın, aktyorların ortaya çıxmasını şərtləndirəcək.\nƏlbəttə, hər bir eksperimenti də böyük səhnəyə çıxarmaq olmaz. Bunun üçün ayrı-ayrı teatrlar, xüsusilə də Akademik Milli Dram Teatrı və Gənc Tamaşaçılar Teatrı öz daxillərində Eksperimental yaradıcılıq studiyaları aça bilərlər. Bu studiyalarda həm gənc rejissora şans verilər, eləcə də gənc aktyorlar, dramaturqlar özlərini sınaya bilərlər. Bu yaradıcılıq axtarışlarının gəncləri böyük teatra doğru aparacağı şəksizdir. Birdən-birə böyük səhnəyə layiq olan quruluş, oyun, rəssam işi, pyes yaratmaq çətindir. Ona görə də teatrın imkanları hesabına kiçik büdcəli tamaşalar qoymaqla teatr sahəsinə istedadlı kadrlar cəlb etmək mümkündür. Bu studiyaların teatr mühitinə yeni ideyalar, pyeslər və quruluş gətirəcəyi çox aydındır. İncəsənət universitetinin məzunları diplom tamaşalarından sonra faktiki olaraq başqa bir pyes səhnələşdirmək imkanlarından məhrumdurlar. Bu mənada yeni nəslin inkişafı üçün bu studiyaların yaradılması həyati əhəmiyyət kəsb edir.\nBəs yerli dramaturgiya necə olsun?\nTeatrların hamısı milli pyeslərin yoxluğundan şikayət edir. Haqlıdırlar. Və vəziyyəti belə izah edirlər: "Pyes gətirən yoxdur". Burada da haqlıdırlar. Ancaq məsələ bu cürmü həll olunmalıdır? Yəni pyes gəlmirsə, teatr ancaq klassikləri tamaşaya qoymalıdır? Əlbəttə ki, yox. Teatr təkcə tamaşa qoyulası yer deyil. Teatr həm də yaradıcı prosesi həyata keçirən lokomotivdir. Yəni teatr təkcə pyes qəbul edən müəssisə olmayıb eləcə də o pyesin yazılmasında da iştirak edən qurumdur. Və açıq etiraf etmək gərəkdir ki, Azərbaycan teatrının təcrübəsinə diqqətlə nəzər saldıqda hər zaman Azdrama və digər teatrların ətrafında güclü müəllif ordusu olduğunu görmüşük. O zamanın rejissorları yazıçılarla fəal şəkildə işləyir, onlara ideyalar verir, bir çox hallarda pyes üzərində bərabər çalışırdılar. Bu əsrin əvvəllərindən belədir. İndi necə? Hansısa teatrın ətrafında olan dramaturqlar barədə danışa bilərikmi? Bir zamanlar Azdramanın müəllifləri Səməd Vurğun, Mirzə İbrahimov, Mehdi Hüseyn, İlyas Əfəndiyev idi. Bəs indi kimlər var? Mövcud vəziyyətdən çıxış yolu da teatrların ətrafında müxtəlif vasitələrlə gənc dramaturqları toplamaq və onlarla rejissorlar arasında səmərəli iş birliyini yaratmaq olmalıdır. Haqqında danışdığımız teatr daxilindəki eksperimental studiyalar əslində bu səmərəli iş birliyini yaratmaq üçün münbit şərait yarada bilər.\nXalqın teatrdan niyə xəbəri yoxdur?\nTeatrların hamısı tamaşaçı azlığından əziyyət çəkdiyini deyirlər. Onların fikrincə tamaşaçılar teatrdan uzaq düşüblər. Əlbəttə, bu haqlı iradda obyektiv və subyektiv amillərin rolu da var. Hər şeydən qabaq qeyd etmək lazımdır ki, teatrlarımızı ictimaiyyətlə əlaqələr işi ya ümumiyyətlə qurulmayıb, ya da çox pis qurulub. Premyeraları media vasitəsi ilə hadisəyə çevrilmir. Televiziyalar teatrla bağlı xəbərlərə çox xəsisliklə yanaşırlar. Əlbəttə, bütün bunları teatra ümumi diqqətsizlik fonunda anlamaq da mümkündür. Teatrlar bu məsələlərdə xüsusilə diqqətli olmalıdırlar. Nəzərə almaq lazımdır ki, indi 30-cu illər deyil, ölkədə hər ay bir neçə film nümayişə buraxılır. Tamaşaçının seçim imkanları çox genişdir. Elə diqqət edin, görün o filmlərin piar işi necə qurulur. Bəzən filmlərin treylerinə milyondan çox adam baxır. Teatrlarımız neynir bəs? Siz hansısa teatrın internetlə, sosial media ilə çalışdığını görmüsünüzmü? Olmazmı ki, hər premyeradan qabaq tamaşa haqqında reklam xarakterli qısa videoçarxlar sosial media vasitəsi ilə yayıla? Yeni tamaşalar efirdə müzakirə oluna? Ya hansısa radio və televiziya verilişi insanlara hədiyyə kimi teatr bileti verə? Adi xəbərlərlə, soyuq məlumatlarla insanlarda teatra maraq yaratmaq mümkünsüzdür. Ümumilikdə teatrlar insanları teatra cəlb etmək üçün hansı üsullara əl atırlar? Demək olar ki, heç bir üsula. Əlbəttə, inersiya şəraitində onların düşüncələrini də arqumentləşdirmək mümkündür. Hamı öz maaşını alır və tamaşaya nə qədər adam gəlməsinin bu maaşa bir elə də dəxli yoxdur. Və bu maaşlar da ümumiyyətlə, teatrın vacib problemlərindən biridir.\nEnerjinin paylanması qanunu\nMəlumdur ki, ölkəmizdə yeni seriallar çəkilir. Yaxın zamanlara qədər media bu seriallarda həvəskar aktyorların çəkildiyini qüsur kimi qeyd edirdi. İndi vəziyyət dəyişib. Artıq teatrlarda çalışan aktyorları bütün seriallarda görmək mümkündür. Bu ildən əslində serial sahəsində çox pis bir təcrübə yayılıb. Söhbət gündəlik efirə gedən seriallardan gedir. Təsəvvür edin, həftədə beş dəfə serial efirə gedir. Aktyorun hər gün bir neçə saatlıq çəkilişi var. Və seriallar maddi baxımdan teatrlardan çox gəlirlidir. Hər gün serial oynayan aktyor hansı güclə gəlib tamaşanı məşq edəcək, oynayacaq? Onun buna vaxtı, həvəsi, enerjisi çatacaqmı? Əksər hallarda çatmır. Teatrın verdiyi maaşla isə dolanmaq çox çətindir. Bəs teatr necə olacaq? Gündəlik serial təcrübəsi yeni yayılmağa başlasa da, əksər teatr rejissorları və aktyorları bundan şikayət etməyə başlayıblar. Və proses çox böhranlı bir vəziyyətə doğru istiqamətlənir.\nİnqilabdan qabaq ayrıca teatrlar mövcud olmasa da, teatr truppaları fəaliyyət göstərirdi. Onlar hardasa bir yer tapıb məşq edir, sonra isə pulla teatr zalını icarəyə götürüb orda tamaşa göstərirdilər. Biletlərin satışından əldə edilən pul binanın özünü icarəyə götürməyə çatmasa belə, hər halda, zalın icarəsinə kifayət edirdi. İndi böhranlı vəziyyətdə isə bu variant belə mümkünsüzdür. Biz bunu ayrı-ayrı müstəqil çalışan, ya da çalışmaq istəyən sənət adamlarının təcrübəsindən görürük. Tamaşaçı teatra gəlmirsə, bunun günahı bəlkə elə teatrlardadır? Biz teatrların ictimaiyyətlə əlaqələrin pis qurulması ilə bağlı artıq danışmışıq. Açıq etiraf etmək də gərəkdir ki, piarla ancaq müəyyən yerə qədər irəliləmək mümkündür. Yəni teatrın repertuarı elə qurulmalıdır ki, bir tamaşa digər tamaşalar üçün də tamaşaçı toplasın. Halbuki teatrlarımızın repertuarında yaxşı tamaşalar azlıqdadır, çoxluqda isə heç bir aktuallığı olmayan, ümumiyyətlə, hansı səbəbdən səhnələşdirilməsi belə dəqiq bilinməyən tamaşalardır. Və biz burada başqa bir əhəmiyyətli məqama gəlib çıxırıq. Bu, əslində, teatrın XXI əsrdə yerinə yetirməli olduğu funksiya ilə bağlı sualın cavabıdır. Ya da o cavabı burda axtarmalıyıq.\nTeatrlarda aktuallıq çatışmır və bu çatışmazlıq da tamaşaçını ya teatra gətirmir, ya da bir tamaşadan sonra onu teatrdan perik salır. Azərbaycan teatrı bu gün zamanla ayaqlaşmır. Hər bir insan öz şəxsi ekzistensional böhranını yaşayır, onun öz dərdi-səri var. Kamyu görün necə dəqiq deyir: "İçindəki kədər bütöv bir əsrin kədəridir". Teatrlar əsrin kədərini realizə edə, ya da ümumiyyətlə, bu haqda düşünə bilirlərmi?\nƏlbəttə, teatr sənəti klassika ilə ən sıx əlaqədə olan bir sənətdir. Klassiklər daim səhnəyə qoyulmalıdır. Ona görə yox ki, onlar klassikdirlər. Əksinə. Klassiklər ona görə klassikdirlər ki, onlar daim aktualdı. Bu aktuallığı tapıb vurğulamaq, onu müasir dövrün stixiyasında təqdim etmək əslində elə klassiklərə olan hörmətimizin ifadəsi olmalıdır. Klassikaya yanaşma bu olmalıdır. Rejissorlarımız bu məsələyə heç bir diqqət yetirmirlər.\nƏksər hallarda pyes seçiminin hansı parametrlərlə aparıldığı dürüst aydın olmur. Bunu izah edən bir adam da yoxdur. Biz bilmirik ki, teatr nəyə görə məhz bu pyesi seçib? Və tamaşaya baxdıqda məlum olur ki, əslində heç bir xüsusi ideya-filan yoxdur. Sadəcə, rejissor rolları bölüb, vəssalam. Nə yeni yanaşma var, nə aktuallıq, nə də müasirlik. Bu mənada rejissorların özlərinə də dəqiq aydın olmayan mücərrəd arqumentasiyalarını bir kənara qoyaraq şəffaf, ədalətli və əsaslandırılmış şəkildə repertuar siyasəti qurulmalıdır... Çünki hamımıza yaxşı bəlli olduğu kimi, müasirlik, aktuallıq hansısa səkkizinci dərəcəli bir məsələ yox, estetik məsələdir. Bu mənada estetikanın tələblərinə də riayət olunmalıdır ki, tamaşaçı teatra gəlsin, teatrda onu düşündürən suallara cavab tapsın, yaşadığı əsrin nəbzini teatrda tutsun.\nHardadır gənc rejissorlar?\nƏslində, müasirlik duyğusunun yoxa çıxmasında ən mühüm faktorlardan biri də teatrlarımızın həddən artıq qocalmasıdır. Rejissorlarımızın bir çoxu Sovet dövrünün mənəvi-ideya mühitində yetişmişdir. Gənc rejissorlar isə barmaqla sayılacaq qədər azdır. Əlbəttə, hər bir işdə olduğu kimi, burda da müasir ideyalı gənclərlə yaşlı nəslin təcrübəsi vəhdətdə çıxış etməlidir. Lakin hansı gənclərdən söhbət gedir. Bu gün qırx yaşdan aşağı cəmi 2-3 rejissor var. Bəs sabahımız necə olacaq? Musiqi Akademiyasının rektoru Siyavuş Kərimi deyir ki, gələcəkdə himnimizi eşitmək üçün trombon ifaçısını xaricdən gətirməli olacağıq. Bəlkə də trombonçunu xaricdən gətirmək olar, lakin axı "Ölülər"i səhnəyə qoymaq üçün biz xaricdən rejissor gətirə bilmərik. Bəli, təəssüf ki, indi teatr kino qədər cəlbedici deyil, kinoya axın var və bu axın fonunda Azərbaycanda gənc kinorejissorlar yetişir. Və teatra bu axın çox zəif olduğuna görə teatrlar bu haqda ciddi düşünməlidir. Bəli, bizim görkəmli rejissorlarımız olub, bəs sabahımız kimə əmanətdir? Çünki teatr təkcə paltolar asılan, bilet satılan, tamaşalar qoyulan bir məkan deyil. Teatr öz rejissorlarını da, aktyorlarını da, dramaturqlarını, rəssamlarını, bəstəkarlarını da yetişdirməli olan bir məktəbdir.\nAzərbaycan teatrı dahilərimizin, Cavidin, ölməz Mirzə Cəlilin, böyük Mirzə Fətəlinin, Ədil İsgəndərovun, Mehdi Məmmədovun, Tofiq Kazımovun, Vaqif İbrahimoğlunun, Hüseynağa Atakişiyevin bizə vəsiyyətidir. Buna görə də teatrın problemləri heç bir qərəz güdmədən, görülən işləri, uğurları heçə endirmədən, konkret heç kimi hədəfə almadan müzakirə olunmalıdır. Bəli, bu gün dövlətin teatra qayğısı var. Bu qayğı olmasaydı, teatrlar ümumiyyətlə mövcud ola bilməzdi. Özəl teatrların təcrübəsi buna yaxşı sübutdur. Bu qayğını, ayrılan dotasiyaları və ümumilikdə teatra olan diqqəti teatrlar çox yaxşı nəzərdən keçirməlidir. Teatrlar öz işlərini zamanın ruhu, əsrin çağırışları fonunda yenidən qurmalıdır. Bu məqalənin polemik ruhu da əslində teatrlarla bağlı müzakirələri aktuallaşdırmaq məqsədi daşıyır.


şəki halvası - Sözaltı Sözlük\nhəmid herisçi - şəki ləhcəsi - şəkiyə gedənlərə məsləhətlər - şəki halvası vs künefe - azərbaycan paxlavası vs türkiyə paxlavası - 7 iyul 2019 şәkinin unesco dünya irsinә daxil edilmәsi\n1. (bax: overrated)\n14.03.2022 01:23, Derek\n2. Azərbaycana ziyarət etdiyimdə (10 ildə bir) "diyabet adayı" dostlarımın gətirməyim üçün yalvardığı azərbaycanın məşhur tatlılarından biri.\n14.03.2022 01:39, Brainswap\n3. Şəki paxlavası inqridentləri ilə çox özünə məxsus bir şirniyyat növüdür. Azərbaycanda şirniyyat növlərinin çoxda zəngin olmadığını nəzərə alsaq belə birşeyin bu torpaqlardan çıxmış olması möcüzə sayılar. Hər dişdəkdə ağızda pesokun xırçıldadığı bərk xəmirli qənnadı dünyasına həqarət olan şəkərbura adlı şirniyyat var ikən, şəki paxlavası kimi bir şirniyyat ona qarşı qorunub saxlanılmalıdır. Birdə şəki paxlavası ilə demək olar oxşar olan özənti versiyası da var quba paxlavası deyirlər. Onunla arasında əsas fərq kəsim növü bəzənməsi və bişirən ustalarıdır. birdə bunu da deyim çox güman buraya yazanların heçbiri həyatında yaxşı şəki paxlavası yeməyib. BU ŞiRniyyatın pik nöqtəsi evdə şəkililərin özləri üçün bişirdiyidir. Şəkidə nadirən bayramlarda və s. insanlar bunu evdə bişirir. Sizin şəkidə hər hansı mağazadan aldığınız şəki paxlavası alt-orta sayılacaq keyfiyyətdədir hətta bir çox paxlavaçı qoz fındıq yerinə lobyadan istifadə edir.\n14.03.2022 01:50, ● zazoza


MICELLAR CASEIN, 600 QR | LIFE-SPORT.AZ\nMicellar Casein - yuxu saatları boyunca aclığın təxribedici təsirinə qarşı bədəni qoruyan və bu müddət ərzində amin turşularının daimi bərpaedici təchizatını təmin edən bir gecə priteinidir.\nMicellar Casein məşqdən sonra mükəmməl bir protein qaynağıdır və intensiv məşq zamanı zərər görən əzələlərin yenilənməsi üçün, lazımi amin turşularının daimi olaraq təmin edilməsinə zəmanət verir. Micellar Casein`də istifadə olunan protein qaynağı bu məhsulu ən çox tələb edən istehlakçıların istifadə edə biləcəyi ən yüksək keyfiyyətdə xüsusi bir dəstək vəziyyətinə gətirir.\nMicellar Casein kimlər üçündür?\nMəhsul, yüksək keyfiyyətli proteinə olan tələbatın artmasını tələb edən hər kəs üçün nəzərdə tutulmuşdur. Xüsusilə də məşqdən sonra hədindən artıq yüklənən əzələ strukturlarının bərpa prosesinin maksimum intensivləşməsini və habelə yağsız əzələ kütləsinin və gücünün sürətlə inkişafını stimullaşdırmağı məqsədləşdirən şəxslərə tövsiyə olunur. Buna görə də bu məhsul, rəqabətçi idmançılarla yanaşı, istirahət məqsədli olaraq çalışanlara da həsr olunur.\nMicellar Casein həddindən artıq yağlı toxumadan xilas olmaq istəyən kilolu insanlar üçün aktiv və sağlam həyat tərzi təmin edən mükəmməl bir vasitədir.\nTərkibi: 93% micellar casein (süddən), orta zəncirvari triqliseridlər yağı (MCT yağı), aromalar, turşu tənzimləyicilər– limon turşusu, alma turşusu; silisium dioksid; duz, emulqator– lesitinlər (soyadan); şirinləşdiricilər– siklamatlar, kalium asesulfat, sukraloza; rənglər: karotinlər, karminlər, riboflavinlər, E 150c, E 150d, E 133, patent blue V, indigo carmin, xlorofillər və xlorofillinlər, kurkumin, antosiyaninlər, paprika ekstraktı, betanin, bitki karbonu.\nQida faktları 1 porsiya (30 q) 2 porsiya (60 q) 3 porsiya (90 q) 100 q-da\nEnerji 469 kC/ 112 kkal 938 kC/ 224 kkal 1407 kC/ 336 kkal 1563 kC/ 373 kkal\n1,4 q 2,7 q\n2,7 q 4,1 q\n4,1 q 4,5 q\n2,1 q 4,3 q\n4,3 q 6,4 q\n6,4 q 7,1 q\nLif 0 q 0 q 0 q 0 q\n23 q 47 q 70 q 78 q\nDuz 0,33 q 0,66 q 0,99 q 1,1 q\nAmin turşu tərkibi\nArginin 2,60865 q\nAspartin turşusu 5,29635 q\nSistin 0,41106 q\nQlütamin turşusu 16,36335 q\nİstifadə qaydası və dozası: Gündə 1-3 porsiya qəbul edin.Xüsusilə yatmazdan əvvəl və yuxudan qalxdıqdan sonra. Hazırladıqdan sonra dərrhal istehlak edin. 1 porsiyanı (30q tozu - 1qaşıq) 170 ml suda həll edin.


AZAL-ın vitse-prezidenti: "2018-ci ilin planlarında Lənkəran - Moskva və Naxçıvan - Moskva reyslərinin açılması var" - Report.az\nAZAL-ın vitse-prezidenti: "2018-ci ilin planlarında Lənkəran - Moskva və Naxçıvan - Moskva reyslərinin açılması var"\n15 Mart, 2017 13:18\nMoskva. 15 mart. REPORT.AZ/ "2017-ci ilin əvvəlindən "Vnukovo" hava limanında Bakıya təxminən 70 min sərnişin daşınıb".\n"Report"un Moskva müxbirinin verdiyi məlumata görə, bunu AZAL-ın vitse-prezidenti Eldar Hacıyev Moskvanın "Vnukovo" hava limanında AZALJET vasitəsilə Moskva - Gəncə və Moskva - Qəbələ reyslərinin açılışına həsr olunmuş mətbuat konfransında deyib.\n"Yeni uçuşlar bu rəqəmi artıracaq. Ümumilikdə Heydər Əliyev Beynəlxalq Hava Limanı ildə təxminən 3 milyon sərnişin qəbul edir. Aeroportun illik sərnişin tutumu 9 milyon nəfərlikdir", - deyə E.Hacıyev bildirib.\nOnun sözlərinə görə, Heydər Əliyevin hava limanında sərnişin daşımalarının həcmi ötən illə müqayisədə 34% artıb, AZAL şirkətinin bu baxımdan göstəricisində isə 28%-lik artım müşahidə olunub.\n"AZALJET Gəncə - Sankt-Peterburq reysini uğurla həyata keçirir. 2018-ci ilin planlarında isə Lənkəran - Moskva və Naxçıvan - Moskva reyslərinin açılması var", - aviaşirkətinin vitse-prezidenti vurğulayıb.


28 Fevral 2017 16:23\nAzərbaycan prezidentinin İctimai-siyasi məsələlər üzrə köməkçisi Əli Həsənov AZƏRTAC-a bildirib ki, prezident İlham Əliyev Azərbaycan ədəbiyyatının parlaq nümayəndələrindən olan Mikayıl Müşfiqin abidəsinin sökülməsindən ciddi narahat olub. Dövlətimizin başçısı məsələnin hərtərəfli araşdırılması və günahkarların cəzalandırılması ilə bağlı aidiyyəti orqanlara tapşırıq verib.\nƏli Həsənov bildirib ki, cənab İlham Əliyevin prezidentliyi dövründə onlarla tarixi və mədəniyyət abidəsi əsaslı şəkildə bərpa olunub, Azərbaycanın Qara Qarayev, Fikrət Əmirov, Niyazi, Bülbül, Rəşid Behbudov və digər tanınmış şəxsiyyətlərinə abidələr ucaldılıb. Cənab Prezident tarixi əhəmiyyət kəsb edən tikililərin, mədəniyyət abidələrinin qanunvericiliyə uyğun şəkildə aidiyyəti dövlət orqanları ilə razılaşdırmadan, icazəsiz sökülməsini yolverilməz hesab edir və bundan sonra da belə əməlləri törədənlər ciddi şəkildə cəzalanacaqlar.\nXatırladaq ki, Müşfqin Bakının İnşaatçılar prospektində, "Statistika dairəsi" adlanan ərazidə yerləşən heykəli "Azəravtoyol" ASC-nin sədri Saleh Məmmədovun göstərişi əsasında, Mədəniyyət və Turizim Nazirliyinə xəbər vermədən sökülüb. İki gündür ki, virtualaz.org saytı tanınmış ictimai xadimlərin, heykəltaraşların və incəsənət sahəsi üzrə təşkilatlar bu vandalizm əməli ilə bağlı öz hiddətlərini ifadə ediblər.


HANSI QİDALARDA HANSI VİTAMİNLƏR VAR? | TİBB DÜNYASI\nHANSI QİDALARDA HANSI VİTAMİNLƏR VAR?\nVitaminlər insan orqanizmində bir çox önəmli funksiyaları yerinə yetirir. Bəzi vitaminlərin xəstəliklərə qarşı qoruyuculuğu, bəzilərinin isə sinir sistemi üzərindəki təsiri daha çoxdur. Sağlam olmaq üçün sadəcə protein və karbohidrat tərkibli qidalar daha az qəbul edilməli, orqanizmin ehtiyacı olan vitaminlər isə gündəlik qida rasionunun tərkibində yeyilməlidir.\nBəs hansı qidalarda hansı vitaminlər var?\nA vitamini böyümə, sümük və dişlərin möhkəm olması ilə yanaşı infeksiyalara qarşı effektiv təsirə malikdir. A vitamini çatışmazlığı nəticəsində gecə korluğu və korluq, diş və dişəti xəstəlikləri, saçlarda tökülmə və kəpək, dəridə quruluq, göz quruluğu meydana gələ bilər.\nCəfəri, ispanaq, kartof, qabaq, brokoli, kök, portağal, avakado kimi meyvə və tərəvəzlər, buğda, göbələk, paxlalılar, kərə yağı, yumurta, qaraciyər, süd, qoz, balıq kimi qidalar A vitamini ilə zəngindir.\nB vitamini çatışmazlığı dərinin yaşlanması, iştahsızlıq, əsəbilik, qəbizlik,\nhiperaktivlik, yuxusuzluq kimi problemlərə gətirib çıxara bilər.\nTaxıl bitkiləri, kartof, göbələk, ispanaq, ton balığı, pomidor, badımcan, badam, kələm, alma, kök, toyuq, hind quşu, fındıq, fıstıq, sarımsaq B vitamini ilə zəngindir.\nQış mövsümündə orqanizmimizin ən çox ehtiyacı olan, qrip və soyuqlama kimi xəstəliklərə qarşı güclü təsir göstərən C vitamini qidalar vasitəsilə qəbul edilir.\nBrokoli, soğan, cəfəri, kök, portağal, mandarin, qreyfrut, nar, yaşıl və qırmızı acı bibər C vitamini deposudur.\nGünəş işığı ən yaxşı D vitamini mənbəyidir. Qış fəslində günəş şüaları daha az olduğu üçün qəbul olunan qidalarla D vitamini ehtiyacı qarşılanmalıdır. Uşaqların diş və sümüklərinin formalaşmasında və sümük əriməsinin qarşısının alınmasında D vitmini çox önəmlidir.\nSüd və süd məhsulları, qaraciyər, balıq, göbələk, pendir D vitamini ilə zəngindir.\nAntioksidant təsirli E vitamini immunitet sistemini gücləndirən vitaminlər arasındadır və uşaqların inkişafında çox önəmlidir. Bərpaedici xüsusiyyəti olduğu üçün E vitamini bir çox kosmetik məhsulların tərkibinə daxildir.\nQarğıdalı, günəbaxan tumu, yaşıl zeytun, kələm, ispanaq, brokoli, pomidor, kivi, manqo, qoz, fıstıq, badam, buğda zəngin E vitamini tərkiblidir.\nPƏHRİZ ZAMANI EDİLƏN SƏHVLƏR\nNövbəti məqalə: ÜRƏK ÇATIŞMAZLIĞI NƏDİR\nÖncəki məqalə: ÖSKÜRƏK ÜÇ HƏFTƏDƏN ÇOX DAVAM EDƏRSƏ


“Canları çıxır...” - Nadir Bülənt Ərsoyla bağlı “od püskürdü” » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n“Canları çıxır...” - Nadir Bülənt Ərsoyla bağlı “od püskürdü”\nXəbər verdiyimiz kimi, türkiyəli məşhur müğənni Bülənt Ərsoy Bakıya gəlir. Bu haqda bir müddət əvvəl ifaçıya 100 min dollarlıq üzük hədiyyə etməsi ilə gündəmə gələn Nigar Məmmədova adlı azərbacanlı iş xanımının şirkətindən məlumat verilib.\nSənətçinin oktyabrın 24-də Bakıda konsert proqramı ilə çıxış edəcəyi bildirilib.\nSfera.az xəbər verir ki, bu xəbər müğənni Nadir Qafarzadəni əsəbləşdirib. İfaçı sosial şəbəkədə B.Ərsoyun görüntüsünü paylaşaraq, onu Azərbaycana dəvət edənlərə istehza edib:\n"Xoş gəlirsən ay Bülənt bacı, qardaş. Gəl, ey, gəl, köksüzlər darıxıblar sənin üçün! Biz hər şeyi tez unudanıq. Gəl bacı, qardaş, pulun qurtaranda gəl, çəkinmə. Köksüzlər səni yola salacaqlar. Gələndə Sezen Aksu ablanı da unutma. O da ermənipərəstdir, sənin kimi. Qucağımız hər zaman açıqdır. Bəzi radiolarımız Sezen Aksunu tez-tez səsləndirir, amma bizimkilərə gəldikdə canları çıxır. Bizə nə olursa, yaxşı olur!”\nQeyd edək ki, illər öncə Azərbaycanda keçirilən "Best Model of the Azerbaijan" yarışmasında münsiflər heyətində təmsil olunan Bülent Ersoy ona göstərilən qonaqpərvərliyin "əvəzini çıxaraq” türk telekanallarından birinə qəribə açıqlama vermişdi. Azərbaycanı "mənşəyi bilinməyən xalq” adlandıran müğənni daha sonra Azərbaycan xalq mahnısı "Sarı gəlin"in ermənilərə məxsus olduğunu demişdi. (yeni sabah)


Forexdə Martingale Sistemi\nBu sistem risk yüksək dərəcəsi var, lakin qısa müddət üçün mənfəət maksimize etmək məqsədi daşıyır.\nürək Martingale sistemi Bu, əvvəlki əməliyyat minus ilə bağlıdır əgər, əməliyyatın məbləği artırmaq. Və belə ki, seçim bir plus ilə bağlı deyil an qədər. Bundan sonra, mən minimum məbləği ticarət davam edir.\nNin Məsələn baxaq:\nMən artmaqdadır seçimi EUR / USD açın. Parametrləri siz $ 5 üçün minimum əməliyyatın məbləği müəyyən. ilk seçimi minus ilə bağlıdır. No mənfəət, lakin $ 5 bir üstə var. Bu halda, növbəti seçim I (seçimi məbləği ikiqat) artıq 10 $ açın. bir seçim bir plus ilə bağlıdır zaman, biz $ 8 xalis mənfəət əldə. Belə ki, hətta örtüyü əvvəlki zərərlər və əlavə mənfəət $ 3 var.\nSiz müstəqil istifadə əməliyyatların məbləği hesablamaq olar online kalkulyator Martingale:\nminimum investisiya (məsələn, 500)\nMəhsul,% (məsələn, 175)\nilk sütun Siz investisiya minimum məbləği daxil etmək lazımdır. misal 5 üçün.\nİkinci sütun Siz gəlir faiz daxil etmək lazımdır. misal 175 (100 65% -ə qədər məbləğində broker tərəfindən təklif qaytarılması heç bir mənfəət + dərəcəsi gətirdi əvvəlki müqavilə 87%) üçün.\nMənim nümunə oldu\nAmma nə qədər can maşın qazanmaq


Keçmiş məhkum maşınla 4 nəfəri vurub -\nKeçmiş məhkum maşınla 4 nəfəri vurub - Fotolar\n16:20 24 Noyabr 2017 Oxunub : 1149\nBakıda 4 nəfəri avtomobillə vuraraq hadisə yerindən qaçan sürücü saxlanılıb.\nDaxili İşlər Nazirliyindən AzVision.az-a verilən məlumata görə, noyabrın 23-də Sabunçu rayonu Zabrat qəsəbəsi ərazisində yolu keçən paytaxt sakinləri Azər Əhmədov, həyat yoldaşı Olqa və iki azyaşlı övladı müəyyən edilməyən avtomobillə vurulub. Qəzanı törədən sürücü piyadalara heç bir yardım göstərmədən hadisə yerindən qaçıb. Yaralılar digər şəxslərin köməkliyi ilə xəstəxanaya yerləşdirilib hazırda vəziyyətləri qənaətbəxşdir.\nQəza barədə Sabunçu Rayon Polis İdarəsinə (RPİ) məlumat daxil olan kimi istintaq-əməliyyat qrupu hadisə yerinə çıxıb, müvafiq müayinələr aparılıb. Həyata keçirilən əməliyyat-axtarış tədbirləri nəticəsində hadisənin “VAZ 2107” markalı avtomobillə törədildiyi müəyyən edilib və dərhal görülmüş tədbirlərlə Sabunçu rayonunun Kürdəxanı qəsəbə sakini, əvvəllər məhkum olunmuş Tofiq Qədirov şübhəli şəxs qismində saxlanılaraq istintaqa təqdim olunub.\nOnun “VAZ 2107” markalı nəqliyyat vasitəsi evinin həyətindən aşkar edilərək müvəqqəti mühafizə olunan duracağa yerləşdirilib. Faktla bağlı Cinayət Məcəlləsinin müvafiq maddəsi ilə cinayət işi başlanılıb, araşdırmalar davam etdirilir.\nTeqlər: Qəza DİN


Avropa İttifaqı Macarıstanı nə üçün “vurur” - Atillanın nəvələri olduğuna görə? | Eurasia Diary\nAvropa İttifaqı Macarıstanı nə üçün “vurur” - Atillanın nəvələri olduğuna görə? | Eurasia Diary - ednews.net\n17.09.2019 10:01 Analitik Mərkəz A- A A+\nMacarıstan 2004-cü ildən Avropa İttifaqının üzvüdür. Lakin son dövürlərdə Macarıstanla Avropa İttifaqına üzv digər dövlətlər arasında münasibətlər olduqca gərgindir. Sözügedən gərginlik “Ərəb baharı”ndan sonra Avropanın üzləşdiyi qaçqın axını zamanı daha da kəskinləşib. Belə ki, türkpərəstliyi ilə seçilən macar Baş Nazir Viktor Orban “biz sərhədlərimizi qoruyacayıq və bir xalq olaraq kimlərlə istəsək onlarla birgə yaşayacayıq” – deyərək ərəb qaçqınlarını ölkəsinə buraxmaqdan imtina edib. Macarıstanın qaçqın axınlarına qarşı bu sərt mövqeyini İtaliya və Polşa kimi dövlətlər dəstəkləsə də, başda Almaniya və Fransa olmaqla ittifaqın əksrər dövlətləri sərt tənqid edib.\nLakin Orbanın rəhbərlik etdiyi macar hökumətinə qarşı təzyiqlərin yeganə səbəbi qaçqın problemi deyil.\nQeyd etmək lazımdır ki, Macarıstan Türk Konseyində müşahidəçi statusla təmsil olunan yeganə ittifaq üzvüdür. Artıq neçə ildir ki, Macarıstanda Macar-Turan Fondunun təşkilatçılığı ilə Macar-Turan Qurultayları keçirilir. Həmçinin macar Baş Nazir Orban dəfələrlə Türkiyə və digər türkdilli dövlətlərin mövqeyini Avropa Şurası iclaslarında müdafiə edib. Macarıstan bütün bunlarla birlikdə türkdilli dövlətlərlə sıx iqtisadi və siyasi münasibətlər qurur.\nAvropa İttifaqı üzvlərində Orban hökumətinə qarşı qıcıq yaradan arqumentlərdən biri də Orbanın Türk Şurasındakı çıxışlarının birində “Biz qıpçaq Türküyük və Atillanın nəvələriyik” - deməsi olub. Avropa İttifaqına üzv olan bir dövlətin baş naziri Avropanı diz çökdürən türk hökumdarı Atillanın soyundan gəldiklərini bəyan edir və təbii ki, bu avropalı liderləri narahat edir.\nNəticədə bu gün Avropa Şurasında Avropa İttifaqı nazirləri Macarıstana qarşı sanksiyalar tətbiq etmək və 7-ci maddəni işə salmaq müzakirə edirlər. 7-ci maddənin işə salınması Macarıstanın Avropa Şurasında səs vermək haqqının məhdudlaşdırılması mənasına gəlir.\nQeyd edək ki, Avropa İttifaqı Macarıstan hökumətini mətbuatı susdurmaq, vətəndaş cəmiyyəti insitutlarına, quruluşlarına və məhkəmə sisteminə qarşı təzyiqlər etməkdə ittiham edir.\nLakin Avropa İttifaqının (Aİ) 7-ci maddəni işə salması çox da inandırıcı görünmür. Çünki Aİ-də belə kritik qərarlar konsensus yolu ilə qəbul edilir. Polşa isə artıq indidən bu qərarı “veto” edəcəyini bildirib.\nMacarıstanın baş naziri bu müzakirələrə münasibət bildirərkən Aİ qərarlarına boyun əyməcəyini açıq bir şəkildə ifadə edib:\n“Avropa İttifaqının şantajlarına boyun əyməyəcəyik. Macarıstan sərhədlərini qoruyacaq, qaçqınları dayandıracaq və hüquqların qoruyacaq. Bunu lazımdırsa sizə qarşı da edəcəkdir. Sərhədlərimizi özümüz qoruyacağıq və kimlə yaşayacağımıza özümüz qərar verəcəyik”.\nMacarıstan və Aİ arasındakı böhranı macar siyasi ekspert Zultan Kovaecs belə şərh edib:\n"Avropa İttifaqı daxilində miqrasiyanı dəstəkləyən qüvvələr Macarıstandan intiqam almağa çalışır. İttifaqdakı solçu-liberallar xristian dəyərlərini məhv edir. Diqqət yetirsək görərik ki, bu günlərdə ittifaqın toplantılarında xristianlığın müdafiəsi haqda danışılmır. İttifaqda təzahür edən yeni ideologiya miqrantların müdafiəsinə fokslanıb”.


30-32 dərəcə isti gözlənir\n2022, 21 May, şənbə, Bakı vaxtı 05:57\nMayın 9-u Bakı və Abşeron yarımadasında havanın əsasən yağmursuz keçəcəyi bildirilir. Ekologiya və Təbii Sərvətlər Nazirliyinin Milli Hidrometeorologiya Departamentinin xəbərinə görə, Abşeron yarımadasında gecə 14-17, gündüz 26-31, Bakıda gecə 15-17, gündüz 28-30 dərəcə isti olacaq.\nAzərbaycanın əksər rayonlarında da yağıntı gözlənilmir. Ancaq günün birinci yarısı bəzi şimal və qərb rayonlarında şimşək çaxacağı, arabir yağış yağacağı bildirilir. Gecə 12-17, gündüz 27-32, dağlarda gecə 5-10, gündüz 14-19 dərəcə isti təxmin edilir.


Vəzifəli şəxslərin avtokolleksiya xəstəliyi – Foto | Sizinyol.com\nVəzifəli şəxslərin avtokolleksiya xəstəliyi – Foto\nPsixoloq Azad İsazadə: “Bu, təkcə rüşvətxorluq deyil, həm də görməmişlikdi”\nAzərbaycanda yüksək vəzifəli şəxslərin dəbdəli həyat tərzi keçirmələri heç kimə sirr deyil. Bizim ölkənin məmurları korrupsiya və rüşvət hesabına həddən artıq varlanıblar. Bəzən onların övladları o dərəcədə harınlayırlar ki, atalarının dövlətdən və xalqdan oğurladıqları pullar hesabına topladıqları haram varidatı sosial şəbəkələrdə nümayiş etdirirlər.\nMəmurlar oğurladıqları xalq və dövlət pulundan özlərinə daşınar və daşınmaz əmlaklar alırlar. Hazırda Azərbaycanda əksər məmurların onlarla maşını var. Vəzifəli şəxslər bir çox şeylərin kolleksiyasını toplayır, onlardan biri də avtomobil kolleksiyasıdır.\nMəmurların retro və ən son model maşınlardan ibarət əməlli-başlı avtomobil karvanları var. Nəinki Azərbaycanda, ayrı-ayrı rayonlarda, hətta yazın-uzaq xarici ölkələrdə də mal-mülkü, bahalı maşınları olan məmurlarımız kifayət qədərdir.\nVəzifəli şəxslərin xidməti maşınları da həddən artıq bahalı markalar olur. Amma qonşu ölkələrdə bu məsələ ilə bağlı ciddi prosedurlar həyata keçirilir. Məsələn, Rusiyada xidməti avtomobillər yalnız yerli istehsal olmalıdır. Yaxud qonşu Gürcüstanda hər bir xidməti avtomobil üçün ayrılan məbləğ 16 min dollardan yuxarı ola bilməz. Azərbaycanda isə hətta hakim partiyanın funksionerləri 100 minlik xidməti maşınlarda gəzirlər…\nStatistikaya görə, son 5 ildə ölkəmizdə xidməti maşınlara yarım milyard xərclənib. Azərbaycanda vəzifəli şəxslərin xidməti maşınlarının dəyəri 80-200 min avro məbləğində dəyişir.\n“Bu, acgözlük və rüşvətxorluqdur”\nMəmurların bu cür var-dövlət, maşın və s. həvəskarı olmalarının səbəbini tanınmış psixoloq Azad İsazadədən xəbər aldıq. A.İsazadə bunları Azərbaycanda günü-gündən artan acgözlüklə, rüşvətxorluqla əlaqələndirdi: “Hamımıza bəllidir ki, bu məsələ ilə bağlı dövlət nəzdində xüsusi idarə (Baş Prokuror yanında Korrupsiyaya Qarşı Mübarizə İdarəsini nəzərdə tutur – red.) yaradılıb. Lakin o idarənin bu işlə necə məşğul olduğu ortadadır. Mən bir psixoloq, ölkə vətəndaşı kimi bunları acgözlük, rüşvətxorluq kimi qiymətləndirirəm. O da bəllidir ki, hər kəs özünə məxsus həyatını nümayiş etdirir. Bizim həyat tərzimizlə, o məmurların həyat tərzi göz qabağındadır. Sözsüz ki, hər bir insanda paxıllıq hissi var. Amma mən bunları paxıllıq hissi kimi qəbul etmirəm. Sadəcə ürəkağrısı ilə baxıb düşünürük ki, axı bunlar bizim pullarımızdır”.\nDigər psixoloq Azər Qaraçənli bu məsələyə çox qısa cavab verəcəyini bildirdi: “Bu, hər zaman gündəmdə olan aktual bir mövzudur. Hər kəsə də bəllidir. Burada hər hansı bir fikir bildirməyi mənasız hesab edirəm. Bildirəcəyim hər bir fikir oxucuya bəllidir. Çünki Azərbaycan oxucusu, vətəndaşı hər bir məsələni hamımızdan yaxşı bilir, qiymətləndirir”.


29 Aprel Hədəf Liseyinə Güzəşt İmtahanı günüdür! | Fənlərin Dostluğu Olimpiadası\n4-9-culara imtahan ödənişsiz olacaq\nHədəf STEM Liseyi aprel ayında növbəti tədris ilində liseydə təhsil almaq istəyən şagirdlər arasında GÜZƏŞT keçirir. Güzəşt imtahanı keçirməkdə hədəf şagirdlərin bilgi və mühakimə bacarıqlarını ölçmək, xüsusi istedadlı şagirdləri müəyyənləşdirmək və imtahan nəticələrinə görə 18 şagirdə güzəştli təhsil imkanı yaratmaqdır. Qaydalara əsasən Güzəşt imtahanının 10 azn olmasına baxmayaraq, lisey rəhbərliyi Cümhuriyyətin 100 illiyi və liseyin bu fəaliyyətə başlamasını nəzərə alaraq bütün siniflər üzrə ödənişi ləğv etmişdir.\nHazırda 4-9-cu siniflərdə təhsil alan şagirdlər üçün keçirilən GÜZƏŞT imtahanının sualları hər sinfin proqramına uyğun olaraq oxuyub-anlama (10 sual), riyaziyyat (20 sual), dünyagörüşü (5) və məntiq (5) mövzularından seçilir.\nQeyd: Rus bölməsi hazırda 4-cü sinifdə oxuyan şagirdlər üçün olacaq.\nHədəf Liseyi Güzəşt imtahanının şərtlərinə, əsasən,\nİmtahan kuponu almaq üçün Hədəf Liseyinə və ya Hədəf Kurslarının istənilən filiala yaxınlaşmağınız yetərlidir.


Karantin rejiminə əməl etməyən məşhur obyektlər – FOTO – Yenicag.Az\nAna Səhifə Gündəm Karantin rejiminə əməl etməyən məşhur obyektlər – FOTO\nKarantin rejiminə əməl etməyən məşhur obyektlər - FOTO\nYeni Çağ Media Qrupu – Avqust 15, 2020 - 19:45\nPaytaxtın Binəqədi rayonunda xüsusi karantin rejim qaydlarına əməl etməyən satış obyektləri aşkarlanıb.\nYenicag.az-ın məlumatına görə, rayon icra hakimiyyəti, Binəqədi RPİ əməkdaşlarının keçirdiyi müvafiq tədbirlərlə rayonun S.S.Axundov küçəsində “Rahat”, “Araz”, A.Kunanbayev küçəsində “Tayqa”, “Ruslan” və adsız digər marketlərinin icarədarları və tibbi maskalardan istifadə etməyən xidmət personalı inzibati məsuliyyətə cəlb olunub.\nÜmumilikdə 8 nəfər barəsində qanunvericiliyə uyğun tədbirlər görülüb. İnzibati Xətalar Məcəlləsinin 211-ci maddəsinə uyğun olaraq, cərimə olunublar.\nTədbirlərdə sosial məsafəni gözləməyən, tənəffüs yollarını qoruyan fərdi vasitələrdən (maskalardan) istifadə etməyən şəxslərlə mövcud sanitar-epidemioloji tələblər izah olunub. Vurğulanıb ki, hər bir hərəkət iştirakçısı tətbiq olunan qaydalara, sosial məsuliyyətdən irəli gələrək özünü, yaxınlarını və digər şəxsləri qorumaq üçün sanitar-epidemioloji qayda və tələblərə ciddi riayət etməlidir.\nRayon ərazisində nəzarət-profilaktik tədbirlər davam etdirilir.


"Qarabağın status məsələsi yoxdur, bundan sonra da olmayacaq” - Tofiq Abbasovdan SƏRT AÇIQLAMA\n"Qarabağın status məsələsi yoxdur, bundan sonra da olmayacaq” - Tofiq Abbasovdan SƏRT AÇIQLAMA - ednews.net\n07.05.2022 10:00 Siyasət A- A A+\n“Sülh danışıqlarının gündəliyində Qarabağın status məsələsi yoxdur, bundan sonra da olmayacaq”.\nBu sözləri politoloq Tofiq Abbasov bildirib. O, Ednews –a açıqlama zamanı danışıqlar prosesində problemlərin tənzimlənməsi qaydalarını yalnız qalib Azərbaycan müəyyən etdiyini bildirib.\nSiyasi şərhçinin sözlərinə görə, Qarabağda ermənilərin hüquqlarının və təhlükəsizliyinin təmin olunması kimi problemlər Azərbaycanın daxili məsələsidir. Ermənistanın bu məsələlərə qarışmağa heç bir haqqı yoxdur.\n“Ermənistan rəsmiləri daxili auditoriyaya xoş gəlmək, xaricdə yaşayan ermənilərin onları satqınlıqda günahlandırmaması üçün bu kimi məsələləri gündəmə gətirirlər. Onlar öz açıqlamaları ilə Qarabağda ermənilərin taleyinə laqeyd qalmadığını göstərirlər. Bu birtərəfli oyundur. Bunun Azərbaycan tərəfi üçün heç bir əhəmiyyəti yoxdur. Biz daxili problemlərimizi özümüz həll edirik. Ermənistandan fərqli olaraq, üçüncü qüvvələr Azərbaycanda daxili proseslərə müdaxilə edə bilmirlər. Ölkəmizin regional siyasət ilə bağlı öz baxışları və konseptual yanaşmaları var”.\nAzərbaycanın Qarabağda ermənilərin hüquqlarının təmin edilməsi məsələsində heç bir öhdəlik götürməyəcəyini deyən Tofiq Abbasov ölkəmizdə yerli ermənilərin digər milli azlıqlar kimi eyni hüquqları və vəzifələri bölüşəcəyini qeyd edib.\n“Azərbaycanda yaşamaq istəyən ermənilər ölkəmizin vətəndaşlığını qəbul etməli və konstitusiyamıza hörmət etməlidir. Onsuzda Qarabağ erməniləri mənşəcə Azərbaycan vətəndaşıdırlar. Onların Ermənistanla heç bir əlaqəsi yoxdur.\nHətta əldə etdiyimiz dəqiq məlumatlara görə, həmin bölgədə yaşayan dinc ermənilərin bir qismi Azərbaycan vətəndaşlığını qəbul etmək istəyirlər. Lakin bu insanlar qorxularından səslərini çıxara bilmirlər, çünki onların daima həyatı təhlükə altındadır. Yalnız sakit oturub Azərbaycanın bütün Qarabağ ərazisi üzərində yurisdiksiyasını bərpa etməsini gözləyirlər”.\nErmənistanda radikal müxalifətin keçirdiyi kütləvi nümayişlərin hər iki ölkə arasında sülh prosesinə təsir imkanlarına gəlincə isə, siyasi şərhçi Azərbaycanın hər an sülhün bərqərar olunmasına hazır olduğunu bildirib.\n“Ermənistanda sülh prosesi ilə bağlı tədbirlər lazımi səviyyədə görülmür. Ona görə ki, revanşist müxalif ünsürlər prosesə maneçilik törətmək üçün pozucu işlər ilə məşğuldur. Hətta radikal müxalifət Paşinyan hökumətinin devrilməsinə də əl atırlar. Ancaq Ermənistanda kimin hakimiyyətdə olmasına baxmayaraq, heç kəs Azərbaycana təhlükə törədə bilməz. Ordumuz işğalçı ölkənin ordusunu məğlub edib.\nPaşinyanı devirib hakimiyyətə gələn siyasi qüvvələr də Azərbaycanla sülh müqaviləsi imzalamağa məcbur olacaq. Bu ölkən qonşuları – Azərbaycan və Türkiyə ilə barışmaqdan başqa yolu yoxdur”.\nQeyd edək ki, Ermənistan Təhlükəsizlik Şurasının sədri Armen Qriqonyan jurnalistlərə açıqlamasında Azərbaycanla sülh müqaviləsi imzalanmasının Qarabağ probleminin həlli demək olduğunu bildirib.\nO, Azərbaycanla Qarabağda ermənilərin təhlükəsizliyinin və hüquqlarının təmin olunması, eləcədə Qarabağın statusu ilə bağlı müzakirlər aparıldığını dilə gətirib.


İqtisadi göstəricilər azala-azala gedir - 24 saat xəbərlər\nNeft hasilatı 0,3%, əmtəəlik qaz hasilatı 1,6% azalıb\nYanvar-sentyabr aylarında 23 milyard manatlıq və ya əvvəlki ilin müvafiq dövrü ilə müqayisədə 0,2% çox sənaye məhsulu istehsal edilib. Məhsulun 65,7%-i mədənçıxarma, 28,2%-i emal, 5,3%-i elektrik enerjisi, qaz və buxar istehsalı, bölüşdürülməsi və təchizatı, 0,8%-i su təchizatı, tullantıların təmizlənməsi və emalı sektorunda istehsal olunub. Mədənçıxarma sektorunda neft hasilatı 0,3%, əmtəəlik qaz hasilatı 1,6% azalıb. Elektrik enerjisi, qaz və buxar istehsalı, bölüşdürülməsi və təchizatı sektorunda istehsalın həcmi 2,9%, su təchizatı, tullantıların təmizlənməsi və emalı 0,2% azalma olub.\nDövlət Gömrük Komitəsinin məlumatlarına əsasən yanvar-avqust aylarında ölkənin xarici ticarət dövriyyəsi 11330,3 milyon dollar təşkil edib. Ticarət dövriyyəsinin 5790,3 milyon dollarını və ya 51,1%-ni ölkədən ixrac olunmuş məhsulların, 5540,0 milyon dollarını (48,9%) isə idxal məhsullarının dəyəri təşkil edib, nəticədə 250,3 milyon dollar məbləğində müsbət saldo yaranıb. 2015-ci ilin eyni dövrü ilə müqayisədə xarici ticarət dövriyyəsi müqayisəli qiymətlərlə 12,3%, o cümlədən ixrac 15,7%, idxal 7,1% azalıb. Ticarət dövriyyəsinin 36,9%-i Avropa İttifaqı ölkələri, 14,9%-i MDB üzvü dövlətləri, 48,2%-i digər ölkələrin payına düşüb. Bu dövrdə qeyri-neft məhsullarının ixracı keçən ilin eyni dövrünə nisbətən 25,3% azalaraq 742,7 milyon dollar təşkil edib. Keçən ilin müvafiq dövrünə nisbətən istehlak məhsullarının və xidmətlərin qiymətləri 11,2%, o cümlədən ərzaq məhsullarının qiymətləri 12,7%, qeyri-ərzaq məhsullarının qiymətləri 15,9%, əhaliyə göstərilən ödənişli xidmətlərin qiymətləri 5,2% artıb.\nGəlirlərimizin 78,6%-ni istehlaka yönəltmişik\nYanvar-sentyabr aylarında əvvəlki ilin müvafiq dövrü ilə müqayisədə əhalinin gəlirləri nominal ifadədə 8,7% artaraq 32762,5 milyon manata çatıb. Gəlirlərin 78,6%-i son istehlak xərclərinə, 9,2%-i vergilərin, sığorta və üzvlük haqlarının, 2,6%-i kreditlər üzrə faizlərin ödənilməsinə sərf edilib, 9,6%-i yığıma yönəldilib. Maliyyə Nazirliyinin məlumatlarına əsasən yanvar-sentyabr aylarında dövlət büdcəsinə 10103,1 milyon manat vəsait daxil olub, büdcədən 10622,2 milyon manat vəsait xərclənib, büdcənin icrasında yaranmış 519,1 milyon manatlıq kəsir ümumi daxili məhsulun 1,2%-i səviyyəsində olub.\nBankların kredit portfeli 16,2% azalıb, vaxtı keçmiş kredtlər 9,5% artıb\nMərkəzi Bankın məlumatlarına görə, sentyabr ayının 1-nə ölkənin bank və bank olmayan kredit təşkilatlarının kredit portfeli milli valyuta ekvivalentində 16839,7 milyon manat təşkil edib, onun 13211,3 milyon manatı uzunmüddətli kreditlər olub. Kredit portfeli ötən il sentyabr ayının 1-i ilə müqayisədə 16,2% azalıb. Ödəmə vaxtı keçmiş kreditlərin məbləği ümumi kredit portfelinin 9,5%-ni təşkil edib. Əhalinin banklardakı əmanətlərinin milli valyuta ekvivalentində məbləği sentyabr ayının 1-nə 7931,9 milyon manat olub.


imf vs world bank sözaltı sözlük\n1. azərbaycanca beynəlxalq valyuta fondu və dünya bankı kimi tərcümə olunur. di gəl, imf demək həm bvf deməkdən asandı, həm əminəm ki, imf deyəndə daha çox nəfər nədən söhbət getdiyini biləcək.\nbu iki qurumu qarşılaşdırmağımda məqsəd həm bütün iktisadçı olmağa namizədlərin dəqiq öyrənməsələr qurumların funksiyalarını qarışdıra biləcəkləri ehtimalıdı, həm də bu ilki xaricdə təhsil üzrə dövlət proqramında 90% iqtisadçılara verilən sual olmağıdı. qarışdırırsınızsa ikisini narahat olmayın vaxtilə keynes də eyni səhv edibmiş, bunlar arasında nə fərq var ki, fond və bank sözü eyni qapıya çıxır.\n1944cü ildə Bretton Woods Conference`ın nəticəsi olaraq yaradılıb. inkişafda olan ölkələrdə yollar çəkmək, məktəb və xəstəxanalar tikmək, qısaca yoxsulluğu aradan qaldırmaqçündür. quruma 185 ölkə daxildir.\n1945ci ildə yaradılıb. yaradılmasında əsas məqsəd qlobal valyuta əməkdaşlığını gücləndirmək, beynəlxalq ticarəti inkişaf etdirmək, işsizliyi aradan qaldırmaq və maliyə sabitliyini qorumaqdır.\n- imf bütün dünya, dünya bankı isə inkişaf etməmiş və ya inkişafda olan ölkələr üçündür,\n- imf üzvü olduğu ölkələr arasında əlaqələri və stabilliyi qoruyur, dünya bankı isə inkişaf etməmiş ölkələri uzun müddətli maliyyələşdirir,\n- imf üzvü olduğu ölkələrə ödənişlərində çətinlik olduğunda qısa müddətli kredit verir, dünya bankı isə adam başına düşən milli gəliri 865$dan az olan ölkələrə xüsusi maliyə dəstəyi göstərir,\n- imfnin pulu üzv olan kontongent ölkələrdən gəlir, dünya bankı beynəlxalq bazardan borc istiqraz alaraq maliyələşir,\n- imf 185 ölkədə 2300, dünya bankı 185 ölkədə 7000 işçi işlədir.\n27.11.2013 02:29, rumpeltelskin\n2. xaricdə təhsil proqramının builki seçim mərhələsində namizədlərə verilən və onların çoxu tərəfindən cavabı bilinməyən sual.\n27.11.2013 11:04, tahirson